
'N GROOT 
BELEGGING? 


Jal na die koop van `n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria 








CHEVROLET /RANGER MANTA/KADETT 
Aricd€Erson  Fliftom 
Pretoriusstraat 40 .. .. — — — as Tel. 482611 
Hildastraat 427, Hatfield .. ie EE Ee Tel. 745971 





Vierugroot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 
Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Hoofkantoor: Rentmeestergebou, Bosmanstraat 219, Preteria. 
Tel. 3-1258 
VOLLEDIGE BEPLANDE LEWENS- 
VERSEKERING VERSKAF GEMOEDSRUS 

Dr. Collin se 
Pille 


Prys: 35c & 65c 


vir GAL en LEWER 


Blakende gesondheid is die teenoor- 
gestelde van die volgende klagtes: 
NARE HOOFPYNE 
GALAANVALLE 
BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 
GEEL GELAAT 


Die oorsaak 'n lui lewer en te veel gal 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers 
of van 


G. FOURIE 
Posbus 762, Pietermaritzburg. 


Pyn se Moses 


OTTO 


Se Senuwee en Pyn Poelers 
Prys 20c & 40c 


Probeer Otto vir Hoofpyn, Rumatiek, 
Jig, Verkowe, Koors, Vrouekwale, ja 
vir @bpige ender ou pyn-kwale en 
oortuig uself van die strelende en 
spoedige verligting van 


0TTO 


DIE PYN POEIER WAT SPOEDIG 
WERK! 


Slegs by Aptekers verkrygbaar. 

Inhoud VERSKERPING EN VERDOE- 
SELING VAN VERSKILLE 


Die denke en die opinie van die mensheid swaai 





Verskerping en Verdoeseling 
Van! verskille, . ME ma id 


Die dinge van my Vader. 2 heen en weer, dan links en dan weer regs. Wat 
vandag van die allergrootste belang beskou word, 
Verwelkom deur Van der Hoff. 3 kry more bykans geen aandag meer nie. Die een 
eeu ontbrand daar 'n hewige stryd. Skerp staan 
Jeremia se boodskap . 4 vegtende groepe en partye teenoor mekaar. Verskil- 
Héebard verktaar .. SAAL BAAN punte word oorbeklemtoon en soms tot so 'n mate 
dat dit vir die volgende geslag of eeu lyk na haar- 
Jesus Christ Superstar . 7 klowery. 
Ook die kerk wat ook maar uit feilbare mense 
Cesarea . 8 bestaan, het hier nie vrygespring nie. Bekend is die 
De Kerkilssu. sad dalkro eeuelange stryd oor die sogenaamde filiogue (— en 
van die Seun), dat naamlik die Heilige Gees ook 
roe op! Sondae . . AA TN van die Seun uitgaan, waarvan een gevolg was dat 
daar uiteindelik 'n skeur gekom het in 1054 tussen 
Onderhou die Sabbatdag . . . 12 die Westerse en Oosterse kerk. 
Die TE 13 Met die Reformasie in die 16de eeu was daar 
dek. ka - s Ph ë 
weer 'n skerp stryd oor die substansiasie, want die 
Nuwe kerkgebou . . . ., . 14 hervormers het die leer dat wyn en brood met die 
bediening deur die priester aan die nagmaalstafel 
Predikantsvroue . . . - - . 16 werklik sou verander in die liggaam en bloed van 
Din ook belang 17 Christus, socs Rome leer, verwerp. 
iS Of om 'n derde voorbeeld te noem van ver- 
Gee julle vir hulle om te eet . 18 skerping van verskille wys ons op die stryd, wat 
skerp en fel was in Nederland in die vorige eeu oor 
Die kinders se Hervormer . . 19 die vraag of de sing van gesange benewens die 
# psalms, Bybels geoorloof is. S6 is die verskil verdiep 
Wat ander sê . . . .. sl ke 2 dat dit selfs een van die deurslaggewende redes vir 
A die eerste afskeiding was. 
BEE My me” EEN Hierdie en ander dergelike verskille is so funda- 
Wyle oudl Baumann . . . . 22 menteel beskou, dat hulle vir geslagte en selfs vir 
eeue gehandhaaf is. 
Ds. en mev. Simpson . . . . 22 Ook op die gebied van die wetenskap was daar 
Amptelik 23 al skerp teenoormekaarstaande opvattings wat deur 
die opstellers en die volgelinge daarvan met vuur 
Doodsberigte/Memoriams . . 24 verdedig is. Po. Ad 
En nou gaan dit in teenoorgestelde rigting. Dit is 
Leësf Leesl' N EEN '.24 nou immers die tyd van verdoeseling van verskille 
en uitwissing van grense. Dit geld op die terrein 
van die kerk en net so ook in die volkekunde, in 
politieke en maatskaplike lewe, in die handel en op 
Jaargang LXIII Nr. 11 

VERSKERPING EN VERDOESELING VAN VERSKILLE 


byna elke ander gebied van die lewe. Nou is die 
leuse: Breek die mure af, wis die grense uit, word 
een. Lê die strydbyl neer. Waarom nie een wêreld- 
regering nie; een wêreldkerk, een politieke ideologie 
nie? 


Een van die Westerse lande waar hierdie strewe 
tot verdoeseling van ou geskille en verskille die 
duidelikste op die voorgrond tree is Nederland. Die 
strydpunte van die vorige eeu word tersyde gestoot 
op 'n byna ongelooflike wyse. So kom die eenheid- 
strewe tussen die Hervormde en die Gereformeerde 
Kerk sterk na vore en dit nie alleen plaaslik tussen 
kerkrade nie, maar ook in wyer verband en selfs op 
sinodale vlak. 


So het die Hervormde sinode met algemene 
stemme 'n verklaring aangeneem waarin dankbaar- 
heid en vreugde geuit word oor die voortgaande 
werk van die gesamentlike werkgroep ,,Samen op 
weg” van die Hervormde en die Gereformeerde 
Kerke. 


Ook is 'n kommissie aangestel om die moontlik- 
heid tot samewerking en eenwording tussen die 
twee kerke te ondersoek en te bevorder. In die 
verklaring van die kommissie roep die sinode die 
Hervormde gemeentes en amptelike vergaderinge op 
om die moontlikhede van plaaslike en streeksame- 
werking tot werklikheid te lei. Ook het die sinode 
hom uitgespreek vir 'n gesamentlike vergadering 
met die Gereformeerde sinode. 


[7] Van vorige bladsy 


Hierdie voorstel van die Hervormde sinode is 
deur die sinode van die Gereformeerde Kerke aan- 
vaar om binne afsienbare tyd 'n gesamentlike ver- 
gadering van die twee sinodes te hou, want, so het 
die Geref. sinodale voorsitter gesê, dat die ,,samen 
op weg” nou geword het ,,samen verder”. 

Ook is deur hierdie sinode besluit dat 'n Geref. 
kerkraad wat 'n Hervormde predikant wil beroep, 
dit mag doen met inagneming van die kerkordelike 
bepalings. 

In die Hervormde Provinsiale Kerkvergadering 
van Friesland is besluit onder andere om die lede 
van die verskillende kerke per afkondiging, onderrig, 
besoek en publikasies op te roep om hulle voortaan 
te gedra as herenigende kerke. 

Wat hier oor Nederland kortliks meegedeel is, is 
geen uitsondering in die Westerse wêreld nie. Sowel 
in Engeland as die Verenigde State van Amerika is 
dieselfde proses aan de gang. 

Helaas gaan dit in sommige gevalle veel verder in 
die rigting van sinkretisme, dit wil sê vermenging tot 
'n soort van eenheidsvorm van verskillende gods- 
dienste en geloofsmotiewe. Een uitstaande voorbeeld 
hiervan is die aanstelling van 'n Buddhis as uitvoe- 
rende sekretaris in Suidoos-Asië deur die Wêreld- 
raad van Kerke om die belange van die Christelike 
kerke aldaar namens die W.R.v.K. te behartig. En 
omdat geen protes uit die kerke, wat lidkerke van 
die Wêreldraad is, gekom het nie, sal die vermenging 
van uiteenlopende godsdienste seker voortgaan. 


— Joh. Dreyer. 





Die dinge van my Vader 


Lees: Lukas 2 vers 41 tot 52. 
Sing: Ps. 84:1, Ges. 68:2, Ges. 156:5. 


Lukas 2 vers 49: Het u nie geweet 
dat Ek in die dinge van my Vader 
moet wees nie? 


Dit moes vir Jesus `n groot vreugde 
gewees het om saam met sy ouers op 
te gaan na Jerusalem, die heilige stad, 


DS. J. P. SNYMAN 


om vir die eerste keer die sierlike 
tempel met bewustheid te aanskou, 
die huis van sy Vader binne te tree 
en saam met die feesgangers die lied 
te laat weerklink: Hoe lieflik is U 
woninge, o Here van die Leërskare! 
My siel verlang, ja, smag na die voor- 
howe van die Here, my hart en vlees 
jubel uit tot die lewende God. Dit 
moes vir Hom `n groot vreugde gewees 
het om daar in die tempel met eerbied 
aan die lippe van die oudstes van 
Israel te hang en Hom te verdiep, ja, 


met hart en siel op te gaan in die 
dinge van sy Vader wat hulle vir sy 
ontwaakte menslike bewussyn ontsluit 
het. 


Heilige Moet 


Om in die dinge van sy Vader te 
wees was vir Hom `n ,,heilige moet”, 
net soos dit by u `n ,,heilige moet” 
moet wees. Want u is eintlik nie van 
uself nie. U hoort by God. U bestem- 
ming 1ê maar in één lewenssfeer: die 
dinge van die Vader, die huis en die 
diens van God. Daar moet u lewe — 
nie in twyfelagtigheid, in onsekerheid 
of u dit sal doen of nie sal doen nie. 
Nee, u moet daar geen kwessie van 
maak nie. Dit is `n heilige vanself- 
sprekendheid. 


Het u dit nie geweet nie?, so het 
Jesus aan Maria gevra. Sy kon dit dus 
weet. Sy moes dit geweet het, en so 
ook u. Immers, dit was u oorspronk- 
like roeping. So het God die mens 
geskape — na sy beeld en gelykenis, 

in ware kennis van God, geregtigheid 
en heiligheid — toegerus dus met al 
die kragte en gawes wat hom in staat 
gestel het om deur 'n ,,heilige doen” 
God te behaag. Sy lewe, sy geluk, sy 
blydskap sou wees: om altyddeur te 
wees in die dinge van die Vader. 


Beroof 


Van hierdie roeping is die mens 
egter ontruk deur die vors van die 
duisternis. Van hierdie gawe het die 
mens hom beroof deur moedswillige 
ongehoorsaamheid en `n onheilige eie- 
willigheid het die vloek van die lewe 
geword. 


Want waar wil u wees? — nie in die 
dinge van die Vader nie, maar in u 
eie dinge, in die dinge van die wêreld, 
in die dinge nie van Bo nie, maar 
van benede. In die dinge van die 
wêreld wil u bevrediging soek en u 
het geen begeerte in die dinge van 
die Vader nie. 


] Na volgende bladsy 


Waarvoor leef u? — nie vir God nie, 
maar vir u eie belang, vir u eie sukses. 
En as dit nog om die dinge van God 
gaan, dan wil u daar ook nog self 
beslis. 


Want so staan daar geskrywe: Kyk, 
die Here het uit die hemel neergesien 
op die mensekinders om te sien of 
daar iemand verstandig is, wat na God 
vra. (Maar) hulle het almal afgewyk, 
tesame het hulle ontaard, daar is nie- 
mand wat goed doen nie, ook nie een 
nie . . . Hulle roep die Here nie aan 
nie. 


Nie een in die dinge van die Vader 
nie? In die aardse dinge — daarin 
wil u leef en beweeg, daarin wil u u 
lewe en geluk soek. 


Net een 


Nie een in die dinge van die Vader 
nie? Ja tog, daar was Eén in die wêreld 
wat in die dinge van die Vader was — 
Jesus Christus wat gevra het: Het u 
nie geweet dat Ek in die dinge van 
my Vader moet wees nie? Hy, maar 
ook Hy alleen, onder alle mense kon 
sê: Ek doen altyd wat die Vader wel- 
behaaglik is. Van Hom alleen kon 
Dawid al eeue te vore getuig: Ek het 


lus, o my God, om U welbehae te doen. 
In Hom is die vloek van eiewilligheid 
oorwin. Immers, niemand kon Hom 
oortuig van sonde nie. 

Maar om daardie vloek te kon oor- 
win moes Hy juis in die dinge van sy 
Vader wees. Hy moes weer volkome 
beantwoord aan die doel waarvoor 
God die mens geskape het. 


Van 'n vloek verlos 

Hy het egter nie alleen in die dinge 
van sy Vader gebly om Homself van 
die onheilige vloek van eiewilligheid 
te vrywaar nie, maar om ook u van 
die vloek te bevry. En om dit te kon 
doen, moes Hy die vervloeking van 
God teenoor die mens wat nie beant- 
woord aan die doel waarvoor hy ge- 
skape is nie, moes Hy die vervloeking 
van God teenoor u, moes Hy die 
ewige vloekdood ondergaan. En ook 
hier was Hy in die dinge van sy Vader 
want God het Hom in sy liefde ge- 
stuur om die vloekdood te ondergaan 
in u plek ter wille van u ewige be- 
houd. 

Hoe moeilik moes dit nie vir Hom 
gewees het nie, veral daar in die 
bovertrek waar Hy sy verraaier aange- 
wys het, in Getsémane waar sy siel 
bedroef was tot die dood en waar sy 
sweet soos groot druppels bloed ge- 





Verwelkom 


EERSTEJAARS 1973 


Die Teologiese Vereniging ,,Van der 
Hoff” Fakulteit Teologie Afdeling A, 
Universiteit van Pretoria het die voor- 
reg om alle voornemende eerstejaar 
studente wat hulle vir die eerste keer 
aan die Universiteit van Pretoria kom 
registreer vir die B.A. vir B.D. Afde- 
ling A. baie geluk te wens met die 
geleentheid. 


Ons wil u byvoorbaat baie hartlik 
verwelkom op die campus en wil u 
alle sukses en voorspoed toewens met 
die studie die jaar asook vir die jare 
wat mag volg. 


Mag die almagtige God, wat hemel 
en aarde geskape het en dit nog trou 
onderhou, u ook die nodige krag en 
genade skenk sodat u die kursus suk- 
sesvol mag voltooi om so ook eendag 
uit te mag gaan as diensknegte van 
ons Here Jesus Christus en te arbei 
in die wingerd van God. 


Ons wil u vriendelik uitnooi om met 
ons te skakel in verband met enige 
saak rakende u voorgenome studies, 
waarmee ons u moontlik van hulp 
kan wees. 


deur ,Van 


Verder versoek ons alle eerstejaar 
studente, wat inskryf vir BA. Afde- 
ling A, om op die dag van u inskry- 
wing, tog seker te maak dat u u by 
Van der Hoff Teologiese Vereniging 
se bestuur aanmeld. Lees die kennis- 
gewing vir die plek en tyd waar u die 
bestuur kan ontmoet op die kennis- 
gewingbord by Kamer 22 die Ou Let- 
teregebou asook by die dekaanskan- 
toor se deur. Die bestuur sal baie bly 
wees om ook met die ouers van die 
studente kennis te maak. 


ERE-LEDEEN EDE 
van VAN DER HOFF 


Langs hierdie weg wil die Bestuur 
van Van der Hoff Teologiese Vere- 
niging Afdeling A, Universiteit Pre- 
toria bekend maak dat die installasie- 
vergadering gehou sal word D.V. op 
1 Maart 1973 om 7.00 nm. in die 
kerkgebou van Philadelphia, die stu- 


word het; op Golgota aan die kruis 
waar Hy in worsteling en stryd moes 
uitroep: My God, my God, waarom 
het U My verlaat? 


U kan ook nou 


Deur sê in die dinge van sy Vader 
te gewees het, het Hy u verlos van 
die vloek van eiewilligheid. Ook u 
kan nou die vloek oorwin — egter 
nie in eie krag nie, maar deur die 
krag van Jesus Christus aan Wie u u 
nou in geloof en gehoorsaamheid moet 
oorgee en verbind. 

Hierdie geloof en gehoorsaamheid 
in en aan Jesus Christus word ver- 
sterk en verstewig in die opgaan na 
die kerk, die huis van aanbidding, 
waar u kan luister na die verkon- 
diging van die Woord en waar u die 
heilige sakramente kan ontvang. 

In hierdie geloofsverbintenis met 
Jesus Christus, kom u lewe weer te 
staan voor die ,,heilige moet”. Om 
in die dinge van die Vader te wees, is 
vir u `n heilige vanselfsprekendheid. 

Is dit by u? Uit die vrugte wat u 
dra, sal dit blyk. Want nie elkeen 
wat sê: ,,Here, Here”, sal ingaan in 
die koninkryk van die hemele nie, 
maar hy wat die wil doen van die 
Vader wat in die hemele is. — Amen. 


der Hoff" 





dentegemeente (eers Pretoria-Oos 
kerkgebou). Vir die kennisname aan 
die eerstejaars — dit is die vergade- 


ring waartydens u lede van die Van 
der Hoff word, indien die vergadering 
u aansoek wat u by die Bestuur sal 
indien, sal goedkeur. 


Ons wil dan ook alle erelede en 
lede baie hartlik uitnooi na die in- 
stallasie-vergadering. Vir die lede is 
dit `n amptelike vergadering sowel as 
vir die eerstejaars maar ons vertrou 
ook dat baie van die erelede die ver- 
gadering sal kan bywoon. 


Van der Hoff wil ook al die predi- 
kante van ons kerk baie hartlik uit- 
nooi na die Van der Hoff vergaderings 
van 1973. Ons hoop om die volledige 
program vir die jaar se werksaamhede 
vroeg in Maart 1973 aan u bekend 
te maak. 


Van der Hoff wil ook u een en almal 
`n baie voorspoedige 1973 toebid. 
Vriendelike Tukkiegroete, 
W. H. SWART, Praeses. 
J. S. NAUDE, Abactis. 

Een ding sal vir ons by die behan- 
deling van die profeteboeke duidelik 
word: Die profete was nie waarsêers 
of predikers wat tydlose woorde, dit 
wil sê woorde los van die situasie 
waarin hulle gelewe het, uitgespreek 
het nie. Hulle het op 'n heel bepaalde 
tydstip op `n heel bepaalde plek en 
onder heel bepaalde mense opgetree 
en die woord van God tot daardie 
mense gespreek. Hulle woorde het nie 
net op die toekoms betrekking gehad 
nie, maar op die hede; en om die ver- 
antwoordelikhede vir die hier en die 
nou van die hede by hulle hoorders 
in te skerp, het hulle dikwels na die 
verlede verwys. Daaruit het hulle 
argumente gehaal om hulle woorde 
in die hede meer gewig te gee, en 
soms het hulle na periodes en episo- 
des in die verlede verwys as ideale 
tye, waarin die volk hulself volkome 
op die HERE aangewys gevoel het en 
aan Hom gehoorsaam was. Hulle het 
nie vreemd gestaan teenoor die gods- 
dienstige tradisies en erfenis van die 
volk nie, maar het juis daarteen ge- 
stry dat dit nie formalisties en in- 
houdloos, sonder besef van die sin 
daarvan beoefen word nie, sonder 
om dié God wat die gewer en die 
doelwit van hulle godsdiensoefening 
was, ernstig op te vat en Hom gehoor- 
saam te wees op alle lewensterreine 
nie. 

As dit alles waar is, kan ons wel 
voorstel dat die profete van God in 
ernstige konflik gekom het met 'n 
geslag wat van God en sy gebod nie 
meer wou weet as die nakoming van 
uiterlike godsdiensvorme nie. En om 
met jou eie mense, jou eie vlees en 
bloed in botsing te kom, jouself vol- 
ledig van hulle te vervreem en die 
onherroeplike oordeel van God oor 
hulle aan te kondig, bring swaar ly- 
ding mee. Nêrens sien ons dit duide- 
liker as by die profeet Jeremia nie, 
sodat hy soms die profeet van die aan- 
vegting op die Profeet van die lyding 
genoem word. Die opdrag van God wat 


ET LA 


Rd Red se 





hy op 'n buitengewone jong leeftyd 
ontvang het sodat dit protes by hom 
uitlok omdat hy byna nie kans sien 
om dit uit te voer nie, bring vir hom 
groot geestelike konflik en `n bykans 
ondraaglike emosionele spanning. Sy 
fyn aanvoeling vir wat reg is en sy 
intoleransie teenoor bedrieglikheid 
word deur sy Goddelike opdrag onge- 
hoord opgeskerp. Die stryd vir waar- 
heid, reg en geregtigheid laat geen 
kompromis toe nie, al bring dit vir 
hom ondraaglike leed mee. 


Van min ander profete beskik ons 
oor soveel lewensbesonderhede. Sy 
boek bevat nie net profetiese woorde 
nie (1-33 woorde tot Israel, en 25 en 
46-51 woorde tot die volkere gerig), 
maar in hoofstukke 26-29 en 34-45 
vind ons `n beskrywing van die lot- 
gevalle van die profeet, weliswaar net 
van die laaste deel van sy optrede. 
Van hoofstuk 11 tot 20 vind ons ver- 
skillende klagtes van Jeremia, waaruit 
ons kan sien hoe hy onder sy opdrag 
gely het. Twee van die aangrypendste 
klagte in die hele Ou Testament moet 
ons woord vir woord lees, in 15:10-21 
en 20:7-18, om te besef hoe hy hom 
deur God oorweldig gevoel het en 
onder sy taak gely het. Hy deins nie 
terug voor die verwensing van sy ge- 
boortedag nie (15:10 en 20:14): 


,Vervloek is die dag waarop ek ge- 
bore is . . . vervloek is die man wat 
aan my vader berig gebring en gesê 
het: Vir jou is 'n seun gebore . .. 
omdat hy my nie gedood het van die 
moederskoot af, sodat my moeder my 
graf geword het en haar skoot vir 
ewig swanger geword het nie. Waar- 
om het ek tog uit die moederskoot 
voortgekom om moeite en kommer te 
sien . . . ? (20:14-18). 

Maar as hy oorweeg het om die 
opdrag nie uit te voer nie, die woord 
van die HERE nie te spreek nie, ,dan 
word dit in my hart soos 'n brandende 
vuur” (20.9). Dan haal die HERE 
hom oor: ,U was te sterk vir my en 

DIE BOODSKAP 
VAN DIE 
BOEK 


JEREMIA 


PROF. DR. W. C. VAN WYK 


het oorwin” (20:7). Selde word in die 
Ou 'Testament sulke digterlike taal 
gehoor, woorde uit die diepte van `n 
egte mens, as't ware uitgebrand in 
die smeltkroes van lyding. 

Jeremia het nie alleen `n veelbewoë 
lewe geken nie, maar het boonop in 
'n veelbewoë tyd gelewe. Toe hy as 
profeet geroep is, was die groot wé- 
reldmag Assirië aan die verswak, en 
met die val van Ninevé in die jaar 612 
kom dit tot `n val. Die bewerker van 
Assirië se val, Babilonië, kom nou 
net so magtig en gevaarlik op die 
toneel. Waar Assirië `n eeu voor die 
roeping van Jeremia `n einde aan die 
Noorderyk Israel gebring het, begin 
die knelgreep van die wêreldmagte 
Babilonië en Assirië nou sterker om 
Juda gevoel word. Die einde van 
Assirië het wel `n klein verposing 
gebring, waarin groot verwagtings van 
koning Josia van Juda gekoester is. 
Hy het dele van die ou Noorderyk weer 
teruggewen en met 'n suiwering en 
hervorming van die godsdiens die ou 
ideale van `n ryk soos dié van Israel 
onder Dawid weer laat opvlam. Maar 
toe hy in 'n geveg met die Farao in 
609 by Megiddo sneuwel, was dit vir 
Juda die begin van die einde. 

Van Godsweë was sy lewe bestem 
om saam 'te val met die laaste halfeeu 
van Juda. En as hy maar net saam en 
solidêr met Juda die sterwensworste- 
ling en doodsgeroggel van die staat 
moes deurleef, sou dit dalk nog draag- 
lik gewees het. Maar hy moes teenoor 
hierdie volk met wie hy een was en 
een wou wees, die oordeel van God 
aankondig, ly onder die eensaamheid 
en die vervreemding en die vyandskap 
van sy eie mense wat hom as `n ver- 
raaier beskou het. Hy was bewus van 
die onvermydelike dood, soos 'n kind 
by die sterfbed van sy moeder, maar 
hy kon nie troos bring nie, want hy 
moes oordeel bring; nie voor die dood 
met haar versoen raak nie, maar ein- 
delik self beswyk aan die las van die 
onversoende vervreemding. 


SKRIFVERKLARING...... 


1. Toe Israel 'n kind was, het Ek 
hom liefgehad, en uit Egipte het Ek 
my seun geroep. 

So begin een van die aangrypendste 
gedeeltes van die Hoseaboek. Die his- 
toriese terugblik verwys na die begin 
van die verhouding tussen die Here 
en Israel — die verlossing uit Egipte. 


PROF. DR. J. P. OBERHOLZER 


Dit word beskryf as die tyd toe Israel 
`n kind was. Hierdie gedagte van die 
kindskap van Israel wortel in die tra- 
disie oor die uittog uit Egipte. In Ex. 
4:99 23 word Moses beveel om vir die 
farao te sê: ,,So spreek die Here: My 
eersgebore seun is Israel. Daarom be- 
veel Ek jou: Laat my seun trek, dat 
hy My kan dien.” In Num. 11:12 kla 
Moses oor die las van sy roeping met 
die woorde: ,,Het ék hierdie volk dan 
ontvang? Of het ék hulle gebaar dat 
U vir my sê: Dra hulle aan jou bors 
SOOS `n oppasser die suigling dra, na 
die land wat U aan hulle vaders met 
'n eed beloof het?” Ook in die ou lied, 
Deut. 32:18, 19 kom dié gedagte voor. 
Daar is dit nogal parallel aan Hos. 
11:1, 2: ,Die steenrots wat jou verwek 
het het jy verontagsaam; en jy het die 
God vergeet wat jou voortgebring het. 
Toe die Here dit sien, het Hy hulle 
verwerp, uit ergernis oor sy seuns en 
dogters.” Israel was 'n kind nie net 
in jare nie maar ook in kennis. Hy 
was nog onmondig. Sy verlossing was 
'n bevryding uit die onmondigheid 
van die knegskap in Egipte, en daar- 
mee het hy oorgegaan in die sorg van 
die Here. Die verlossing het enkel op 
die liefde van die Here berus en dit 
was 'n roeping tot diens. 

Hierdie roeping is voortgesit nadat 
Israel die land ontvang het. Daar het 
hulle egter kennis gemaak met die 
Kanainitiese godsdiens, en so het die 
skone verhouding tot die Here tot niet 
gegaan: 

2. Hoe meer (die profete) hulle ge- 
roep het, des te meer het hulle van 
hille af weggeloop; hulle het aan die 
Baals geoffer en vir die gesnede beel- 
de rook laat opgaan. 

Hier het die Afrikaanse vertaling 
deur invoeging van ,,die profete” pro- 
beer om 'n moeilike teks verstaanbaar 
te maak. 'n Beter lesing sou waar- 
skynlik wees: ,,Hoe meer Ek hulle 
geroep het, des te meer het hulle van 
My af weggeloop.” Inhoudelik veran- 
der dit niks, want die profete was by 
uitstek die middele waardeur God sy 
volk aangespreek het. Ook Moses word 
onder die profete getel, soos ons in 
12:14 lees. Israel is nie in die duister 
gelaat oor Gods wil met hom nie. Met 
wet ontvang. Sy optrede in Kanain 


HOSEA 


die uittog uit Egipte het hy ook die 
was egter van die begin af `n oortre- 
ding van die eerste twee gebooie. 
Hulle het Gods liefde tot hulle beant- 
woord met growwe ontrou. 

NA hierdie verwysing na Israel se 
ontrou verwys die Here weer na sy eie 
troue sorg: 

3. En Ek self het Efraim leer loop. 
Hy het hulle op sy arms geneem, maar 
hulle het nie erken dat Ek hulle ge- 
nees het nie. 

4. Met mensehande, met koorde van 
liefde het Ek hulle getrek; en Ek was 
vir hulle soos diegene wat die juk 
van hulle kakebeen af oplig; en Ek het 
My na hom neergebuig, Ek het hom 
voedsel gegee. 

Teenoor die sorgsaamheid van die 
Here as vader, is die optrede van 
Israel onbegryplik. Hy was die een 
wat die kind op sy eerste skrede bege- 
lei het en gedra het. Hy het gesorg 
dat Efraim nie seerkry nie (,,Genees” 
beteken hier ,,van seerkry bewaar”). 

Dit het Israel egter nie erken nie. 
Hulle maak of die Baëls die ver- 
sorgers is. 


Vers 4 bring `n ander beeld. Hier is 
Israel nie meer die kind nie, maar 
'n goedversorgde trekdier. ,,Mense- 
bande” is die rieme of toue waaraan 
die dier gelei word deur mense, en 
dit is parallel aan ,,koorde van liefde”. 
Die bedoeling van hierdie beeld is 
blykbaar om Israel se roeping tot 
diens te beklemtoon. Die Here het 
hom nie hard behandel nie, maar 
hom met sorg gelei. Dit word bevestig 
deur die gedeelte oor die oplig van 
die juk. Dit geskied deur die dier uit 
te span sodat hy met gemak sy voer 
kan eet. Waarom die juk nou juis van 
die kakebeen opgelig word, is moeilik 
om te verstaan. Die juk lê immers op 
die nek, teen die skof van die bees. 
Om hierdie rede wil sommige ge- 
leerdes die hele vers verstaan asof dit 
nog steeds die beeld van Israel as kind 
voortsit. Dan bly die bande en koorde 
waarmee getrek word en die juk op 
die kakebeen egter totaal onverstaan- 
baar. Dit kan wees dat die strop as 
hinderlik by die eet beskou is (Skeie 
is nie gebruik nie), en dat die oplig 
van die juk die eet vergemaklik het. 
Weer word die bedoeling van die vers 
nie geraak deur ons onvermoë om 
die beeld goed te verstaan nie. Die 
Here het Israel in sy roeping tot 
diens nie hard behandel nie. Hy het 
hom versorg en gevoed. Israel se 
reaksie was egter een van diensweie- 
ring. Wat hy aan die Here verskuldig 
was, het hy aan die Baë#ls gegee. 


5. Hy sal na Egipteland nie terug- 
keer nie, maar Assur — dié sal sy 
koning wees; omdat hulle geweier het 

om hulle te bekeer. 

Soos die Afrikaanse vertaling die 
teks weergee, het ons hier te doen met 
'n strafaankondiging. In Hebreeus is 
die saak egter nie so maklik nie, want 
die Hebreeus kan ook vertaal word; 
Hy mag nie terugkeer na Egipte toe 
nie, want Assur is sy koning, omdat 
hy geweier het om terug te keer. 


Dan sal dit slaan op die neigings 
wat in Israel bestaan het om in bond- 
genootskap met Eigpte weerstand te 
bied teen die Assiriese ryk, en is die 
uitspraak se bedoeling dat Israel hom 
aan die Assiriese mag moet onderwerp 
as straf vir sy weiering om na die 
Here terug te keer. Tog is die Afri- 
kaanse vertaling ook moontlik, as ons 
een beswaar te bowe kan kom. Ons 
het naamlik in 8:13 en 9:8, 6 strafaan- 
kondigings wat juis die terugkeer na 
Egipte inhou. Hier sou die straf dan 
die teenoorgestelde wees, iets wat nie 
onmoontlik nie maar tog onwaarskyn- 
lik lyk. Dit lyk dus die beste om die 
vers nie as 'n direkte strafaankon- 
diging nie maar as 'n verklaring oor 
die feitelike toestand op te vat. Die 
oordeel is eintlik klaar beslis met die 
verskyning van die magtige Assirië 
op die toneel. Daarmee kom die ver- 
woesting van die land wat eens 'n ge- 
skenk van die Here was. Die volk na 
Wie tevergeefs geroep is, ontvang die 
loon van sy sonde: 


6. En die swaard sal geswaai word 
in sy stede en sy grendels vernietig 
en verteer weens hulle planne. 


7. Want my volk dwing om van My 
afvallig te word; en as (die profete) 
hom roep na bo, rig hy hom glad nie 
op nie. 





DIE GEBED VAN 
DIE VOLKSRAAD 


Almagtige en barmhartige God wat 
in U ewige wysheid en voorsienig- 
heid owerhede en magte verorden 
het om tot welsyn van lande en 
volke te regeer, ons bid U laat U 
aangesig oor ons lig waar U ons ge- 
roep het om so 'n belangrike en ge- 
wigtige werk in ons vaderland te 
verrig. Laat U seën ryklik neerdaal op 
ons wat hier as verteenwoordigers 
van die volk vergader is. Bring ons 
by al ons beraadslagings onder die 
besef van U heilige teenwoordigheid. 
Begenadig ons met wysheid en ver- 
stand om reg en geregtigheid te laat 
geskied sodat alles wat hier verrig 
word, mag strek tot eer en verheer- 
liking van die belange van ons land 
en volk wat U aan ons, U diens- 
knegte, toevertrou het. Dit alles bid 
ons in die naam van Onse Here 
Jesus Christus. — Amen. 

JESUS GIRISTE APE KE SA 


Jesus Christ Superstar” word aan- 
gebied as 'n ,Rock Opera” en is in 
Oktober 1970 uitgegee deur MCA (UK) 
Record Company Limited. Die libretto 
is van Tim Rice en die musiek van 
Andrew Lloyd Webber. 


Godslasterlik genoem 


Die opera is meermale godslaster- 
lik genoem. Die waarheid van hierdie 
bewering hoef nie beredeneer te word 
nie — 'n aantal aanhalings uit die 
libretto sal dit bo twyfel aantoon. 


a) Christus se Godheid word geloën: 
He's a man — he's just a man 
He's not a king—he's just the same 
As anyone I know. 


Die feit dat hierdie woorde in Judas 
se mond gelê word, is nie 'n versag- 
tende argument nie, want Judas is `n 
patetiese held net soos Jesus een is. 
Die karakters word deurgaans as 
spreekbuise vir die outeurs se mening 
gebruik. 


b) Christus is betrokke in `n on- 
sedelike verhouding met Maria Mag- 
dalena: 


He's a man he's just a man 

And Tve had so many men before 
In very many ways 

He's just one more. 


c) Wanneer Christus die nagmaal 
instel, kom die volgende parodie op 
,doen dit tot my gedagtenis” uit sy 
mond: 


1f you would remember me when 
you eat and drink ... 

1 must be mad thinking DI1 be re- 
membered — yes. 

1 must be out of my head! 


d) In Getsemane word Christus 
voorgestel as een wat besef dat sy 
dood vergeefs gaan wees en wat dan 
histeries gaan lê onder God se sinlose 
besluit om Hom te vermoor: 


Why should I die 

Would 1 be more noticed than I 
ever was before? 

Would the things [ve said and 
done matter any more? 


en: 


Alright DI die! 
Just watch me die! 
See how I die! (histeries). 


en: 
IT will drink your cup of poison, nail 
me to your cross and break me 
Bleed me beat me kill me now — 
before I change my mind. 


Sinnelose mislukking 


Christus se werk word voorgestel as 
`n sinlose en absurde mislukking: 


a) Dat Hy nie weet wat Hy doen 
nie, word aangetoon met `n parodie op 
,waar Ek heengaan, weet julle en die 
weg ken julle”: 

If you knew the path we're riding 

yow'd understand it less than 1. 

b) Wanneer die skare Hom om hulp 
en genesing vra, antwoord Hy: 


There's too many of you — domt 
push me 

There's too little of me — domt 
crowd me 


Heal yourselves! , 

c) In sy gesprek met Pilatus sê Hy 
die volgende oor sy koninkryk: 

J.: There may be a kingdom for me 

somewhere — if only I knew. 

P.: Then yowre a king? 

J.: Its you that say T am. T look for 

truth and find that I get damned. 

d) Hy het die verkeerde eeu uitge- 
kies om te kom: 

You'd have managed better if you'd 

had it planned. 

Why'd you choose such a backward 

time an such a strange land? 

If you'd come today you would have 

reached a whole nation. 

Israel in 4 B.C. had na mass com- 

munication. 

Dat hierdie woorde deur die stem 
van Judas uitgespreek word, is die 
duidelikste teken in die hele opera 
dat die karakters as spreekbuise ge- 
bruik word. 

e) As Hy weggaan, is alles verlore: 

Move! while you stil] see me. 

Yow11 be lost and yowll be sorry 

when Im gone. 
en: 

To conguer death you only have to 

die. 

You only have to die. 

Aan die einde suggereer die koor 
dat alles verniet was: 

Jesus Christ Jesus Christ. 

Who are you? What have you saeri- 

ficed? 

Jesus Christ Superstar. 

Melankoliese naspel terwyl die li- 
bretto soos volg afgesluit word: 

Conclusion: JOHN 19:41. 

So is die einde van die superster se 
messy death-record-breaker-vertoning 
net 'n graf by die plek waar Hy dood- 
gemaak is. 

Hoewel Judas nie so `n superster-ver- 
toning lewer nie, is hy `n ewe pate- 
tiese figuur. Hy was die slagoffer van 
omstandighede omdat God hom ge- 
dwing het om verraad te pleeg. God 
is die een wat hom (Judas) vermoor: 


— My God I am sick ve been used. 
God! T1I never ever know why you 
chose me for your crime. 


For your foul bloody crime. 


You have murdered me! You have 
murdered me! 


Ook Petrus 


Ook Petrus se verloëning was die 
gevolg van omstandighede wat hom 
daartoe gedwing het. Hy sê onge- 
stoord: 


1 had to do it domt you see? 
Or else they'd go for me. 


Pilatus onskuldig 


Pilatus is werklik onskuldig aan die 
veroordeling van Christus. Dis Chris- 
tus wat Homself veroordeel: 


Domt let me stop vour great self- 
destruction. 


Die if you want to you misguided 
martyr. 


1 wash my hands of your demolition. 


Die if you want to you innocent 

puppet! 

Vroeër droom Pilatus dat hy mil 
joene mense sien wat hom onskuldig 
die blaam laat dra vir die haat wat 
ander woedende mense teenoor 'n Ga- 
lilese man gevoel het: 


And then I heard them mentioning 
my name. 


And leaving me the blame. 


Dis `n verwysing na die belydenis in 
die Twaalf Artikels. 


Naroem vir dissipels 


By die laaste Avondmaal word die 
dissipels as apostels voorgestel wat 
beplan om later ter wile van hulle 
naroem die evangelie te skryf. Die 
passasie kom drie keer voor; wanneer 
hulle na die maal uitgaan, sing hulle 
dit die laaste keer, maar hierdie keer 
in `n beskonke toestand. Die terme wat 
gebruik word sowel as die klankeffek- 
te speel toe op 'n wasige bedwelming: 


Look at all my trials and tribulat- 
ins. 


[] Na volgende bladsy 


Sinking in a gentle pool of wine. 


Domt disturb me now 1 can see the 


answers. 
(What's that in the bread it's gone 
to my head). 
Til this morning is this evening 
life is fine. 
Sonder orde 


Die opera dek die tyd van die Vry- 
dag voor die kruisiging tot die Vrydag 
van die kruisiging. Maar daar is nie 
orde in die ontwikkeling van sake 
nie; alles word deurmekaar getrek. 
Daar word byvoorbeeld gespring van 
die intog in Jerusalem na Pilatus se 
huis en dan na die tempel waar Chris- 
tus weier om siekes gesond te maak 
en deur Maria Magdalena gekalmeer 
word, en dan is Judas skielik besig 
om homself by die owerstes te veront- 
skuldig. Dit skep verwarring by die 
hoorder. Hierby kom die hipnotiese 
krag van die popmusiek. Soos nou 
reeds goed bekend, sken die kombina- 
sies van ritmeverwisselings en die op- 
bou van tempoversnellings in die bas 
onrus en emosionele chaos by die 
hoorder. Dit word baie moeilik om 
logies te dink en verbande te sien. 
So word die hoorder gekondisioneer 
om vatbaar te wees vir losstaande in- 
sinuasies en indrukke wat hom in sy 
weerlose toestand ingeprent word.” 


Popmusiek en Lyding van Christus 


In ds. P. J. de Bruyn se aanteke- 
ninge oor die opera vind hy dit af- 
keurenswaardig dat popmusiek, wat 
geassosieer word met die bedwelmende 
hippiekultus, verbind word met die 
lyde van Christus. Geen eerbiedige 
Christen sal seker van hom wil ver- 
skil nie. Maar dit is nie die kern van 
die saak nie. Dit gaan nie alleen om 
die kombinasie van Christus en Belial 
nie, maar om die effek wat Belial by 
die hoorder het om hom te verblind 
vir Christus (om te bly by ds. De 
Bruyn se aanhaling van II Kor. 6). 
Die wanordelike verloop van die ver- 
haal en die afbreek van emosionele 
stabiliteit deur die musiek maak dit 
moontlik om die laster en valsheid by 
die hoorder ingang te laat vind. 


*Ek ag hierdie aangeleentheid be- 
wese deur tal van outoriteite. Hierby 
mag ek miskien meld dat ek 'n proef- 
neming met ,,J. C. Superstar” uitge- 
voer het en dieselfde resultaat bereik 
het. 


Weerstand op laagtepunt 


Wanneer die onrus en emosionele 
verwarring deur die musiek van die 


opera geskep is, is die hoorder se 
weerstand teen die bombardement van 
die libreito op `n laagtepunt. Dit is 
ontstellend om te dink aan die ge- 
volge wat dit kan hê vir jong mense 
wat buitendien op 'n beinvloedbare 
leeftyd is. 


Negatiewe reaksie nie genoeg nie 


Laastens wil ek van hierdie geleent- 
heid gebruik maak om op te merk dat 
`n negatiewe reaksie nie genoeg is nie. 
Dit is my oortuiging dat die kerk nie 
net hierdie een manifestasie van ultra- 
moderne ontreddering kan afwys en 
ontmasker en kritiseer nie. Die pro- 
bleem het `n geweldige omvang oor 
die hele wêreld en in Suid-Afrika. 
Die vraag is vir my: Waarom? In die 
gruwelike weergawe van die (Getse- 
mane-gebed beskuldig Jesus God: 


Yowve far too keen on where and 
how and not so hot on why? 


Kerk moet beskuldiging hoor 


Ek meen dat die kerk hierin `n be- 
skuldiging moet hoor. Die wanklank 
wat die wêreld produseer en eerder 
wil hoor as die suiwere klank van 
die evangelie, is 'n aanklag. Of hierdie 
aanklag sy vinger gelê het op `n swak 
plek, is myns insiens 'n vraag wat 
die kerk vinnig sal moet beantwoord. 


Vertolk en hoor as 'n noodkreet 


Of hierdie aanklag gegrond is of nie, 
die kerk sal moet leer om die ont- 
reddering waarvan ,,Jesus Christ Su- 
perstar” 'n uiting is, as `n noodkreet 
te hoor en te vertolk. Hier lê 'n wye 
arbeidsveld. 





Eike deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
Dietjie moeg, sy klopping swak 
of onreëlmatig Dit is egter nie 
a)tyd aan `n ernstige hartkwaai 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
an gevolglike ondervoeding van 
ag lHggaam . en dit kan u baie 
atmat en uitput 

In sulke gevalle gee Dr. Allens 
Watersugpille doeltreffende vei: 
ligting. Dr. Allens - Watersugpille 
belemmer nie enige ander behan: 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 


Pille 

(1) AS TOERIS DEUR ISRAEL, LAND VAN DIE BYBEL 


GE SAREAm me 


In die Romeinse ryk was daar ver- 
skillende stede wat gewy is aan keiser 
Ausustus, wat geleef het van 63 voor 
Christus tot 14 na Christus. Hy was 
dus op die troon tydens die geboorte 
van Jesus; van Rome het die bevel 
uitgegaan om die sensus-opname te 
maak tydens die geboorte van Jesus 
Christus (Lukas 2). (Sy volle naam 
was Octavianus Augustus). Hierdie 
Cesarea 1ê aan die Middellandse-see, 


DR. P. J. THEO KOEKEMOER 


ook wel genoem Cesarea-aan-see ter 
onderskeiding van ander, minder be- 
kende Cesarea-Filippi wat in die verre 
noorde van Palestina lê, vlak by die 
oostelike bron van die Jordaan. By 
laasgenoemde Cesarea-Filippi het He- 
rodes die Grote, kort voor Jesus se 
geboorte, `n tempel laat bou ter ere 
van die god Pan, genoem die Paneion- 
tempel en daarby ook `n dorpie 
Paneas. Herodes se jongste seun, wat 
na sy vader se dood die titel van 
,Vviervors” kry (tetrarg) en stadhouer 
word van Noordoos-Palestina, het die 
plek hier in die noorde ook ter ere 
van Keiser Augustus genoem Cesarea, 
maar om dit te onderskei van Cesarea- 
aan-die-see, genoem Cesarea-Filippi, 
dit wil sê sy eie naam ook bygevoeg 
(Filippus). Van hierdie Cesarea-van- 
Filippus lees ons onder andere in Mat- 
theus 16 verse 13 tot 24. Hierdie plek 
is deur die ou inwoners genoem 
BAnijas, `n verbastering van Paneas. 
Na die val van Jerusalem in 70 n.C. 
het die Romeinse veroweraar Titus in 
Cesarea-Filippi sy oorwinning met 
spele kom vier. In hierdie spele moes 
baie Jode met mekaar veg, of met 
wilde diere, tot vermaak van die ver- 
oweraar. Een van die Jordaanrivier se 
voedingsbronne, die Banias-,rivier”, 
kom van onder die rotse uit, hier in 
Cesarea-Filippi. 


Ons wil egter graag 'n paar dinge 
noteer oor die eersgenoemde Cesarea- 
aan-die-see. In die Nuwe Testament 
word dit gewoonweg ,,Cesarea” ge- 
noem. Kort voor die geboorte van 
Christus was dit nog 'n klein onbe- 
nullige plekkie. Koning Herodes die 
Grote het hier aan die Middellandse 
see egter 'n spogdorp (,,stad”) gebou, 
iets suideliker as die see van Galilea. 
Wanneer mens hier tussen die argeo- 
logiese vondse rondbeweeg, 'n massale 
stuk werk oor 'n groot oppervlakte, is 
dit baie duidelik dat Herodes geen 
geld of tyd ontsien het om hier 'n 
stad te stig nie. Die waterleiding is 
(aguaduct) bo-op 'n dik sterk muur 
aangebring om sy stad met water te 


N 








CESAREA: Op die voorgrond is die ou Romeinse beelde en pilare wat deur argeoloë 
opgediep is, Op die agtergrond is die nuwe Cesarea Hotel sigbaar. 





CESAREA: Op die voorgrond die Middellandse-seekus en daaragter die amfiteater 
wat gebou is deur Herodes die Grote. Dis duidelik dat die grond hier vrugbaar is. 


voorsien. Ook is hier `n paleis oopge- 
grawe, forte, winkels, strate en `n 
amfiteater wat op die see uitkyk. Hier 
is 'n tempel blootgelê, gebou ter ere 
van Keiser Augustus (na wie die stad 
vernoem is). Verder vind ons ook ʼn 
ou hawe. Ons weet dat die kuslyn van 
Palestina nie geskik is vir hawens nie 
en dat die enkele hawens maar swak is. 
Hierdie hawe is egter goed gebou en 

het bygedra daartoe dat dit `n bloei- 
tydperk binnegegaan het, wat die han- 
del betref. Later het hierdie Cesarea 
So in aansien gestyg dat dit die resi- 
densiestad van die Romeinse stadhou- 
ers geword het, onder andere van 
Pontius Pilatus. Uit Romeinse oogpunt 
moes dit die vesting wees wat die 


] Na volgende bladsy 


opstandige Joodse elemente in Pale- 
stina in bedwang moes hou. Van 
hieruit moes Palestina 'n goeie en 
onderdanige Romeinse provinsie ge- 
maak word. Waar daar in Jerusalem 
slegs een ,,divisie” (cohort) Romeinse 
soldate gevestig was, vind ons hier 
vyf divisies”. (Een van sulke soldate- 
afdelings het tussen 420 en 600 man 
getel). 


In die evangeliese verhale kom hietr- 
die Cesarea nie voor nie. Mens lees 
ook nêrens dat Jesus hier was nie. In 
die Handelinge van die Apostels vind 
ons egter dat Cesarea 'n belangrike 
sentrum van die vroeë Christendom 
geword het. Ons lees da! die apostel 
Paulus vir veiligheid hierheen gebring 
is (Hand. 9 vers 30). Aan die einde 
van sy tweede sendingreis het Paulus 
weer hier geland. ,En toe hy in Cesa- 
rea gekom het en opgegaan en die 
gemeente gegroet het, het hy afgereis 
na Antiochië” (Hand. 18 vers 22). 
Later, op sy laaste reis na Jerusalem, 
het hy nog eers hier aangekom (Hand. 
21 vers 8 tot 15). ,En die volgende 
dag, het ons, die geselskap van Paulus, 
vertrek en in Cesarea aangekom, en 
ons he: ons intrek geneem in die 
huis van Filippus, die evangelis, wat 
een van die sewe diakens was, en by 
hom gebly.” Dit lyk dus of hier toe 
reeds `n Christelike gemeentetjie be- 
staan het. Onder andere het hier ge- 
woon die Romeinse hoofman, Corne- 
lius, wat met sy gesin deur die apos- 
tel Petrus gedoop is (Handelinge 10 
en Handelinge 11 vers 1 tot 18). Pau- 
lus het kort nadat hy die huis van 
genoemde Filippus verlaat het, na 
Jerusalem gegaan. In Jerusalem is hy 
gevange geneem en na Cesarea terug- 
gestuur om voor die Romeinse stad- 
houer Felix tereg te staan (Hand. 23 
vers 31 en Hand. 24). Na die verhoor 
bly Paulus nog vir twee jaar hier in 
Cesarea as gevangene. Festus, die op- 
volger van Felix, verhoor Paulus weer 
en stuur hom daarna na Rome, nadat 
ook Herodes Agrippa II Paulus moes 
aanhoor. Dit was waarskynlik in die 
jaar 60 n.C. (Hand. 25 en 26). 


In die Christelike era het Cesarea 
'n bisdom geword, waar onder andere 
die beroemde kerkgeskiedenisskrywer, 
Eusebius, die vriend van keiser Kon- 
stantyn die Grote, gewoon het, en 
waar hy sy kerkgeskiedenis te boek 
gestel het. 


Gedurende die kruistogte is die stad 
herhaalde kere deur Mohammedane 
en Christene verower en geplunder. 
Onder andere het die Mohammedane 
van die Augustustempel `n kerk (mos- 
kee) gemaak. Wanneer mens vandag 
hier rond beweeg van ruine 'tot ruine, 


van bouval tot bouval, kan jy dit kwalik 
glo dat jy op grond loop met so 'n 
ryk Bybelse geskiedenis. Hier staan 
mens en wonder waar nou eintlik die 
gevangenis was waar Paulus vir twee 
jaar moes vertoef, waar die gasvrye 
huis van diaken Filippus gestaan het, 
ensovoorts. Mens staan hier op 'n 
ruine-oppervlakte van 150 hektare. 
Orals sien mens klippe uit die Ro- 
meinse tydperk; groot vierkantige 
swaar klippe en pilare. Enkele groot 
mensefigure-beelde, ook uit die dae 
van die Romeinse tydperk, ,,tuur” oor 
waters van die Middellandse-see, in 
die rigting van Rome. 'n Splinternuwe 
hotel teenaan die ruines, verraai die 
aanwesigheid van baie toeriste wat 
van tyd tot tyd hierdie plek besoek. 
Die klippe ,,vertel” `n lang verhaal. 
En as ons sou swyg, sal die klippe dit 
uitroep: Hier het die godsmanne diep 
spore getrap! 


Aanhoudende 
Moegheid 


Dr. Heinz-Klierstofpille 
onskatbaar vir 
Klieraandoeninge 
AFGEMAT EN LUSTELOOS 
“Ek het al `n botelvol van die 
beroemde Dr. Heinz-Klierstofpdle 
uitgebruik en voel geheel en al `n 
ander mens. Ik is nie meer so moeg 
en afgemat en ook nie meer so koud 
€n lusteloos ni. Ek her nog nooi 
vantevore by e-ige medisyne soveel 
baat ge ind as by heirdie Klierstof- 
pille nie.” —Mej. Leriche, Nieu- 

woudlville. (Geval 928.) 

HART 10 SLAE ONDER 
NORMAAL 

“Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My / art het 10 slae onder nor- 
raal gev'srk. Ek was altyd moeg 
en lam deur my hele lyf. Die Klier- 
stofpille het wondere verrig.” — 
Mev. R. Bester van Ladysmith. 
(Geval 562.) 

AT HULDRKLIER 
heid, droc vel, hare cn 
naels, oormatige vel, ) 
swak geheue, onge- Es 
reeldheid by vrouens, ` — MIT 
stadige polsslag —al IT NGEWAROSKLIERE 
hierdie aandocninge SE BLAASPTPRUERL 
is gewoonlik aan eter 
Klieruitdroging te se ei 
wyte en die enigste 
uitweg is 


behandeling met 
klierstowwe. 


Dr. Heinz- 
Klierstofpille 

POSBUS $, POTGIETERSRUS 


Koëperatiewe, Private en 

Staatsverskaffers: 

CO] 95,62% LEO Dolomitiese 
Landboukalk 

DO) 96.6% ALLESCA Super 
Kalistiese Lbk. 

O] KALKSTEENAMMONIUM 
NITRAAT 26% N 

O] AMMONIUMSULFAAT 
21% N 

O] SINK Bemestingstof 


ONS PRESTIGE 
U WAARBORG 


Etlike treinvragte daagliks. 
Geen vertraging. 





ae EP ee er Ee oe Pe ei re 


VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl 


Pa ee Ee ee ee re ee 


Hoe meer plesier hulle sal hê om 
my te slaan, hoe meer hamers op my 
stukkend sal gaan.” 


Hierdie beroemde beeld van die 
Hugeno'e-aambeeld, waarop die teen- 
standers hulle hamers stukkend slaan, 
is van die Geneefse hervormer Beza, 
`n medewerker van Calvyn. 

De kerkkwestie niet een Leer — maar een Levenskwestie" 


In hierdie goed gedokumenteerde 
werkie van ds. M. J. Goddefroy, ge- 
skrywe in die dae nie lank na die 
ongelukkige kerkvereniging van 1885, 
verdedig die skrywer op oortuigende 
wyse die goeie reg van die Hervormde 
Kerk teen die verdagmakende en fout- 
vinderige koerantartikels van ds. H. S. 
Bosman getiteld ,Leerkwestie”. 


JOH. DREYER 





Sedert die tyd het baie verander. 
Die onverkwiklike kerkstryd van dié 
tyd is gelukkig verby en is daar 'n 
goeie verhouding tussen die kerke 
onderling. 

Baie wat dié tyd oor getwis is ge- 
niet nou ook nie meer die aandag nie. 
Dit neem egter die feit nie weg nie, 
dat daar weer ander dele in die boekie 
voorkom en punte na vore kom, wat 
ook nou nog ter sake is. Van hierdie 
historiese maar vergete feite en rake 
opmerkings wil ons hier enkele na 
vore bring: 

Met die Algemene Kerkvergadering 
van 3 November 1879, met welke ge- 
leentheid die eerste stap tot kerkver- 
eniging gedoen is, is daar 'n rapport 
in opdrag van die vergadering, en on- 
derteken deur drie predikante en twee 
ouderlinge, ter tafel gelê ,,omtrent die 
oorsprong van name van die kerk in 
Transvaal” (Hierdie vertaling in Afri- 
kaans sowel as in die res van die 
artikel is deur my Joh. D.). 

Uit hierdie rapport haal ons enkele 
dele aan: 

,Dit moet in die oog gehou word, 
dat in die Kaap Kolonie die naam 
van die kerk altyd was Nederduitsch 
Hervormd, totdat in `n sitting van die 
sinode, 5 November 1842, die naam 
van Hervormd in Gereformeerd ver- 
ander is.” 

,Die kommissie wens dus onder die 
aandag te bring, dat almal wat voor 
5 November 1842 aan die Hollandse 
kerk in Suid-Afrika behoort het, tot 
die Nederduitsch Hervormde Kerk 
behoort het.” Hier eindig wat uit die 
rapport geneem is. 

Verder uit die boeke van ds. Godde- 
froy: ,,Selfs ds. Bosman . . . skrywe 
in sy Leerkwestie bl. 24, van 1665 toe 
die Kaapstadse gemeente gestig is, 
was die naam die Ned. Hervormde. 
Van 1827 tot 1843 is albei benamings 
gebruik; en eers in 18438 is die naam 
offisieel verander in, en vasgestel op 
Ned. Gereformeerd.” 

,Hierop kom dit neer! Nie of mens 
hier of daar, tussen 1827 en 1836 ook 
wel Ned. Gereformeerd gevind het 
nie, maar wat die offisiële naam vanaf 





Wyle ds. M. J. Goddefroy. 


die stigting van die Kolonie 1652 was, 
tot met die Groot Trek van die vry- 
heidsmanne in 1836 .. . Die mense 
wat toe uitgetrek het tot 1843 .. . wou 
ook niks te doen hê met die kerklike 
politiek en die daarmee saamhangende 
nuwe benaming van Ned. (Gerefor- 
meerd nie, ... al was dit so onskuldig 
moontlik — hulle het dit nie vertrou 
nie; en het hulle gehou aan die tot op 
1843 geldende en enige offisiële be- 
naming van Ned. Hervormd.” 


,Die jaar 1843 is `n merkwaardige 
jaar! Juis van toe af .. . is die kerk 
nie langer offisieel Hervormd nie, 
maar Ned. Gereformeerd, en juis van 
toe af het die Britse Kerkordinansie 
(in werking) gekom.” 


“Dit staan vas dat die Hervormde 
Kerk deur die eerste Voortrekkers, 
sowel in die Kaap Kolonie as in die 
Suid-Afrikaanse Republiek ingevoer 
en oorgeplant is. `n Onverdagte ge- 
tuienis vind ons daarvoor in die ,Be- 
knopte Geschiedenis van de Neder- 
duitsche Hervormde Kerk”, aan die 
Kaap die Goeie Hoop sedert die stig- 
ting van die volksplanting in 1652 tot 
1804 — volgens die nagelate manu- 
skrip van mnr. J. de Wet, vir die 
pers in gereedheid gebrias deur dr. J. 
J. Kotze — eerste predik: nt van Kaap- 
stad — waar ons in die Voorrede let- 
terlik die volgende te lees kry: 


,Ons neem ook dat die woord ,,Hei- 
vormd” deur hom as geskiedkundig 
juis gekies is, nie juis ,as suiwerder 

Hollands as Gereformeerd nie maar 
omdat, wat ons vaderland betref, die 
woord: Hervormde (Gemeente van 
Kaapstad tot in 1827 voorkom, en Her- 
vormde Kerk nog in 1836 histories 
gebesig is.” 


Kyk in die Notuleboek 1827-1829, 
en korrespondensie tussen die Neder- 
duits Hervormde Gemeente, in Kaap- 
stad in 1835 en 1836, waarin ook wel 
die woord Gereformeerd, maar nie 
offisieel gevind word nie. Die vraag 
op die Algemene Vergadering van die 
Verenigde Kerk het nogal aandag ge- 
kry naamlik of die Verenigde Kerk 'n 
nuwe kerk is. Ouderling en diaken 
Grobler het in `n voorstel oor die 
legitimasie-akte gestel, dat ,die Ver- 
enigde Kerk 'n nuwe liggaam vorm.” 


Ook het ouderling Roode dieselfde 
gedagte uitgespreek, so ook ds. Bos- 
man. Hy het op die Vergadering te 
Standerton gesê: ,,Daar was sprake 
van 'n Nuwe Kerk; die gewone deur 
van die Ned. Hervormde en die Ned. 
Gereformeerde Kerk is gesluit by die 
vereniging; daar kom 'n ander kerk.” 


Miskien het ek hiermee genoeg uit 
die boeke: ,,De Kerkkwestie niet een 
Leer — maar een LEVENSKWESTIE” 
gekwoteer om die nuuskierigheid te 
prikkel om die werkie in die hande te 
probeer kry en kennis te maak met `n 
minder mooi periode uit ons Trans- 
vaalse kerkgeskiedenis, maar wel met 
'n belangrike en veelsegsende tydperk, 
waarvan die beginsels waaroor toe ge- 
veg is, nog deurwerk tot vandag. 


TROUE OP SONDAG 


Sommige beskou troues en begraf- 
nisse as familie-aangeleenthede. As 
die kerk dit sê beskou is daar nie 
sprake van `n erediens nie, sy dit ook- 
al `n spesiale erediens. Indien dit sê 
moet wees, moet die kerk geheel weg- 
doen met seremonies by hierdie twee 
geleenthede wat (nes sekere vrymes- 
selaarseremonies) herinner aan 'n 
kerkdiens. Die kerk het egter tot nou 
toe nie voldoende gronde om troues 
en begrafnisse te kwalifiseer as slegs 
familie-aangeleenthede nie. Die Chris- 
telike gemeente is as kinders van die 
hemelse Vader 'n gesin. As iemand 
van hierdie gesin trou of sterf raak 
dit die gemeente ingrypend en moet 
daar `n gemeentelike erediens wees 
waar die soewereine God aangeroep 
word omdat Hy beskikkingsreg oor die 
lewe het (Eks. 20:13) én beskikkings- 
reg oor die huwelik (Eks. 20:14). 

As ons dus aanvaar dat ons in die 
twee gevalle met eredienste te doene 
mag hê, is die volgende vraag waarom 
uitsonderlike eredienste? Waarom kan 
dit nie ingeorden word onder die 
,gewone” Sondagse eredienste nie? 
In verband met begrafnisse kan mis- 
kien opgehaal word dat dit prakties- 
onmoontlik is vir die ondernemers 
om die lyke op te berg en Sondag ter 
aarde te bestel. Met yskaste en baie 
genootskappe is dit egter nie onoor- 
komelike probleme nie. Betekenisvol 
behoort dit vir die gemeente te wees 
om `n broeder of suster op die op- 
standingsdag ter aarde te lê (1 Kor. 
15:37). Daar kan egter nog gedink 
word aan `n ,,spesiale” erediens vir 
die begrafnis omdat die dood spesiaal, 
vreemd, abnormaal is jin die lewe. 
Maar die huwelik is normaal, Godge- 
wil en natuurlike verskynsel in die 
lewe. 

Waarom op Saterdag spesiaal `n 
bruilofsdiens? As die troudiens ere- 
diens is op Saterdag, dan moet die 
ampsdraers (leraar, ouderlinge @én 
diakens) en gemeente daar wees. As 
elke egpaar in 'n aparte spesiale ere- 
diens wil trou, moet die ampsdraers 
en gemeente miskien op een Saterdag- 
middag 10 eredienste bywoon. In ste- 
delike gebiede sal dit gebeur. Om te 
redeneer dat die ampsdraers deur 
enkeles ,,verteenwoordig” kan word 
en so ook die gemeente, is ewe on- 
prakties as dat almal tien keer teen- 
woordig moet wees. Daarby is die 
,verteenwoordiging”-gedagte reeds 'n 
verloëning van die ware karakter van 
die erediens. Die rede waarom so baie 
troues juis Saterdae is, hou dan ver- 
band met die geslote landroskantore 
op daardie dag, die uitspattige klere- 
drag van die bruid (asof dit ha4r dag 
is!) die swelparty (drank en dans) die 
aand ensovoorts. Dit is ironies dat 


baie Christene juis op die Bybelse 
Sabbat oorgaan tot die uiterste kerk- 
vreemde dinge. Miskien kan 'n wys- 
neus (soos Calvyn sê) antwoord dat 
die bruilofsfeeste van die Bybel groot 
partye was cn dat Jesus self selfs die 
wyn gemaak het! Hierby moet ons 
egter onthou dat Jesus se wonder juis 
beteken dat die wyn wat Hy gee deur 
sy teenwoordigheid op `n bruilof beter 
is as die oue of eie! Die vreugde wat 
Jesus op u bruilof gee is nie die oue 
of u cie nie, maar die ,,nuwe” Christe- 
like vreusde (Joh. 2). Buitendien het 
hulle in die ou tyd baie vrouens ge- 
trou (sé koning Salomo) maar van- 
dag weet ons in Christus dat hierdie 
ou groot bruilofte iets van die oue 
mens is (Heid. Kategismus vr. 89). 





DR. H. G. VAN DER WESTHUIZEN 





In die afgelope dekade het ek ver- 
skeie troues op Sondag in die gewone 
erediens gehou. Net soos in 'n sekere 
stadium in die erediens katkisante op- 
geroep word om belydenis te doen, 
word hulle wat wil trou in 'n sekere 
Stadium opgeroep om in die huwelik 
bevestig te word. SO word ook kerk- 
rade vir bevestiging opgeroep. Die- 
selfde egpaar word later opgeroep om 
hulle kindjie te doop of nagmaal te ge- 
bruik. Die huwelik word met hierdie 
gebruik nie op `'n Roomse wyse be- 
skou as sakrament nie, net soos die 
belydenis en kerkraadsbevestiging nie 
sakramente is nie. Die Sondagtroue 
se diens is dan inderwaarheid soos 
dit hoort `n volwaardige erediens 
waartydens alle paartjies wat gereël 
het om te trou, dit kan doen. Dié 
erediens-troue pas by die wese van die 
huwelik wat heenwys na Christus as 
die Bruidegom en sy gemeente (wat 
daar byeen is) as die bruid (Ef. 5 
e.a.). Die erediens-gedagte 1ê ook in 
die Kerkwet arl. XXI opgesluit wat 
bepaal: ,,Dit (die troue) sal in die 
midde van die gemeente met gebruik- 
making van die aangewese formulier 
uit die kerkboek bevestig word.” (Be- 
klemtoning elke keer deur skrywer.) 
Kom ons kyk `n bietjie na genoemde 
formulier! Die opskrif lui: ,Formulier 
om die huwelike staat voor die ge- 
meente van Christus te bevestig.” 
Waar is die gemeente Saterdae? Net 
die ,,genooides” sit daar — sommige 
vroue hoedloos met broekpakke; son- 
der psalmboeke; dikwels swaar ,,ge€- 
trek”; ander kom nie kerk toe nie maar 
wag sommer by die saal! Van die 
vrou word gevra of sy ,in alle stem- 
migheid . . . sonder wêreldse prag 
(sal) wandel sodat u vir ander 'n 
goeie voorbeeld van deugsaamheid 
kan gee.” Terwyl sy dit, en dan staan 
daar weer; ,.voor die Christelike ge- 


meente betuig . . .” skitter haar wê- 
reldse prag onknielbaar-bruidegom- 
wegdrukkend. Dis h4ar dag sê baie 
vandag en sy klee ook dikwels sê bo 
finansiële vermoeë ter wille van die 
fotograaf en die ,,mense”, nie Soos 
'n bruid wat vir haar man versier 
(Openb. 21:2) is nie. Dat die kerkraad 
hulle kerkraadsklere aantrek wanneer 
hulle bevestig word, sê die katkisante, 
die doopouers ensovoorts is reg. Daar- 
om mag die egpaar ook besonder aan- 
getrek wees. Maar dit skyn my asof 
die uitdaging aan die mode-ontwerpers 
nog nie algemeen aanvaar is om 'n 
,kerklike” bruidstabberd te ontwerp 
nie! Weer staan daar in die Formulier: 
,Daarna sal die dienaar tot die ge- 
meente spreek . . . ” Verderaan lui 
die Formulier 2 keer: ,,Verklaar u 
hier voor God en sy heilige gemeen- 
te...” Nogeens lui 'n byskrif: ,Daar- 
na laat die dienaar die getroudes neer- 
kniel (as die rok dit toelaat! — skry- 
wer), en vra die gemeente om vir 
hulle te bid.” 

Dit behoort duidelik te wees dat `n 
huweliksbevestiging in `n volwaardige 
erediens (waar gemeente en amps- 
draers teenwoordig is) bevestig be- 
hoort te word. Verdere voordele daar- 
aan verbonde is byvoorbeeld die eg- 
paar se familielede wat daardie Son- 
dag in die kerk is terwyl hulle ander- 
sins by die huis bly omdat gister se 
troue soveel gaste agtergelaat het wat 
vandag n4 middagete eers weer huis- 
waarts vertrek. Op Sondag sal daar 
stellig meer soberheid by die middag- 
maal aan die dag gelê word. Ons Boere 
hou buitendien van `n stewige Sondag: 
middagmaal. Maar na die kerktroue 
sal daar by dié Sondagmaal seker 
minder onsmaaklike maar reeds ge- 
bruiklike grappe vertel word. Die ge- 
weldige onkoste vir die bruilof (die 
predikant, koster en orrelis kom ook 
nog ekstra) die drankmisbruik, die 
onwelvoeglike grappe, die dans, die 
ver pad van die wittebrood on Sondag, 
behoort alles hersien te word in die 
lig waarin die gelowige leef. 

Ek dink as ons as kerk iets moet 
doen soos die hoofartikel van Die 
Transvaler op 26 Oktober 1971 ten 
opsigte van gebroke huwelike aanbe- 
veel, dan moet ons rondom die huwe- 
liksbevestiging begin. Die ontstellende 
egskeidingsyfer waarna in genoemde 
artikel verwys word, mag eenvoudig 
nie toegelaat word in ons Christelike 
Afrikaner lewe nie. Maak ons genoeg 
erns met huwelikskategese, met die 
tug oor egbreuk? hertroue 'n te mak- 
like uitweg. Skrywer het in elf jaar 
geen geskeide getrou terwyl die huwe- 
liksgenoot leef nie. Miskien moet ons 
in die huwelikskategese maar ook in 
publieke opinie 1 Kor. 7:11 sterker 
indra: ,, . . . en as sy tog van hom 
skei, moet sy ongetroud bly,” 

Onderhou die Sabbatdag 


IT. Die situasie: 


Met die vraag na hoe ons die Son- 
dag moet gebruik Staan ons in 'n 
wêreld me! `n magdom van verskillen- 
de standpunte oor die saak. Baie van 
hierdie standpunte sien ons in sig- 
bare gestalte wanneer ons op 'n Son- 
dag as ons kerk toe gaan rondom ons 
kyk. Ons wil ons egter nou bepaal 
tot `n Christelike siening van die saak. 
Selfs dan is die saak nog moeilik ge- 
noeg. Want binne die Christendom en 
selfs binne dieselfde kerkverband is 
daar verskillende opvattinge en vel- 
skil mense onderling oor hierdie pro- 
bleem. 





OUDL. J. M. VERWAARD 





Tog lyk dit vir my of daar sekere 
aspekte is waaroor ons dit onmiddel- 
lik met mekaar eens kan word. Ek 
wil my dit natuurlik geensins aan- 
matig om oor alles uitsluitsel te gee 
nie, aangesien daar naas die vasstaan- 
de dinge inderdaad baie aspekte van 
die saak is waaroor uiteenlopend ge- 
redeneer kan word. Die bedoeling is 
hoogstens om die gesprek onder me- 
kaar weer aan die gang te kry en 
gesamentlik tot `n verantwoorde stand- 
punt in ons huidige situasie te kom. 
TT. Die uitgangspunt: 

Ek meen dat ons dit oor die breë 
beginsels van die kwessie van Sondag- 
viering eens kan wees, want ons is 
almal lidmate van die kerk. Dit be- 
teken onder andere: ons is mense wat 
ons te midde van die gemeente en 
voor God voorgeneem het om deur 
Sy genade ons belydenis trou te bly, 
die sonde te versaak en `n Christelike 
lewe te lei. Vir hierdie getrouheid in 
die leer en gehoorsaamheid in die 
lewenswandel is die Heilige Skrif vir 
ons die rigsnoer. Daarom moet ons 
lewe op die Sondag aan die Heilige 
Skrif getoets word. Ons kan dus nie 
oor die dag dink soos ons wil en op 
die dag doen soos ons wil nie. 

In Exodus 20 vind ons die gebod 
wat ons beveel om die Sabbatdag te 
heilig en te rus van ons daaglikse 
arbeid. Maar waarom sou ons die ge- 
bod nog onderhou? In die Ou Testa- 
ment kom daar immers baie wette en 
voorskrifte voor wat ons as Christene 
met `n rein gewete nie meer nakom nie. 
Hierop verskaf artikel XXV van die 
Nederlandse Geloofsbelydenis die ant- 
woord: ons glo dat die seremonies en 
figure (sinnebeelde) van die wet op- 
gehou het met die koms van Christus 
en dat aan alle skaduwees 'n einde ge- 
kom het sodat die gebruik daarvan 
onder die Christene afgeskaf moet 





I. Verantwoording: 


Onderstaande is `n gewysigde weer- 
gawe van `n toespraak wat voor die 
jeugvereniging van die gemeente Al- 
berton-Wes gehou is na aanleiding 
van vrae uit hierdie kring oor hoe 
ons die Sondag behoort deur te bring. 
Daar is ook gevra om nie vaag-alge- 
meen daaroor te praat nie, maar 'n 
persoonlike standpunt te gee. Aange- 
sien hierdie persoonlike standpunt eg- 
ter by die kerklike tradisie aanslui- 
ting wil vind en ook daaraan onder- 
worpe wil wees, moet die bodem waar- 
uit die persoonlike standpunt gegroei 
het, eers aangedui word. 


— re ee ee ee ee 


word; nogtans bly die waarheid en 
substansie daarvan vir ons in Christus 
Jesus bestaan in wie hulle vervul is. 
In 'ussen gebruik ons nog die getuie- 
nisse wat aan die wet en profete ont- 
leen is om ons in die evangelie te 
bevestig en ook om ons lewe in alle 
eerbaarheid, tot eer van God, volgens 
sy wil te reël. 


Hierby sluit die Heidelbergse Kate- 
gismus aan. Wanneer dit die vierde 
gebod in vraag en antwoord 1038 ver- 
klaar, plaas dit die saak in die derde 
deel van die kategismus, dit is: in die 
deel wat handel oor die dankbaarheid 
wat die gelowige vir sy verlossing ver- 
skuldig is. Die vierde gebod moet ook 
gehoorsaam word uit dankbaarheid en 
dit beteken ook: nie om iets daarmee 
te verdien nie. Die genoemde ant- 
woord van die Kategismus lui so: 
,Eerstelik, dat die kerkdiens of die 
predik-amp en die skole onderhou 
moet word, en dat ek veral op die 
Sabbat, dit is op die rusdag, met die 
gemeente van God ywerig moet op- 
kom om die Woord van God te hoor, 
die Sakramente te gebruik, God die 
Here openlik aan te roep en Christe- 
like liefdegawes vir die armes te 
bring; ten tweede dat ek al die dae 
van my lewe (moet rus van my bose 
werke) my bose werke moet laat 
staan, die Here deur sy Gees in my 
moet laat werk en so die ewige Sab- 
bat in hierdie lewe moet begin.” Ons 
let terloops daarop dat die antwoord 
wel vol opdragte is, maar nie `n lys 
bevat van dinge wat ons nie moet 
doen nie. 


Uit bostaande lei ek af dat die 
Sondag by uitstek die dag van die 
Here is. Die ander dae van die week 
is natuurlik ook die Here s'n, maar 
die sewende dag het Hy geheilig, dit 

wil sê Hy het dit apart gesit met `n 
bepaalde doel. Ons kan dus nie wille- 
keurig met daardie dag handel nie. 
Wat ons wel moet doen kan saam 
met die Kategismus onder andere in 
die volgende vier punte saamgevat 
word. Die Sondag is daar om veral 
op dié dag: 


1. Die Woord van God te hoor. 
92. Die Sakramente te gebruik. 
3. God die Here openlik aan te roep. 


4. Christelike liefdesgawes vir die 
armes te bring. 


As Bybelse toeligting en steunpunte 
kan ons onder meer na die volgende 
verwys: 


1. Hand. 2:42: En hulle het volhard 
in die leer van die apostels en in die 
gemeenskap en in die breking van 
brood en in die gebede. 


2. Romeine 10:17: Die geloof is dus 
uit die gehoor en die gehoor is deur 
die Woord van God. 


3. Psalm 68:27: Loof God die Here 
in die vergaderinge, julle wat is uit 
die fontein van Israel. 


4.1 Korinthiërs 16:2: Op elke eerste 
dag van die week moet elkeen van 
julle by homself opsy sit en opspaar 
namate sy voorspoed is sodat die kol- 
lektes nie eers as ek kom, gehou word 
nie. 


Naas hierdie Skrifgegewens is dit 
ook interessant om te let op 'n paar 
buite-Bybelse gegewens oor die Son- 
dagviering van die eerste Christene 
na die apostels. 


Plinius, stadhouer van Bithynie 
skryf tussen 111 en 113 n.C. aan 
keiser Troianus oor die godsdienstige 
samekomste van die Christene, ,,dat 
hulle reëlmatig op `n vasgestelde dag 
voor dagbreek saamkom en in beurt 


sang `n lied sing ter ere van Christus. 
Daarna gaan hulle uitmekaar om dan 
saans weer byeen te kom om `n maal- 
tyd te hou.” Dit word gemeen dat in 
die uitdrukking ,,'n vasgestelde dag" 
`n aanduiding van Sondag gesien mag 
word. 


[7] Na volgende bladsy 


DIE LITURGIE 


Hieronder verstaan ons die orde 
van die elemente in die erediens. Daar 
is vandag orals allerlei poginge om 
vernuwing in die erediens te bring 
met die oog op aktivering van die 
gemeente, die behoud van die jeug en 
nog allerlei. Daar word baie gepraat 
oor sit en staan by gebede en sang, 
oor oop of toe oë by die votum en 
belydenis, oor die voorleser en vOOr- 
sang ensovoorts. 

My eie mening is dat vernuwing tot 
aktivering weinig `n verandering reg- 
verdig. Dit bring prediker, ampsdraers 
en gemeente te ligtelik tot die vorm- 
likheid waarin die verandering geleë 
is as die sinvolle. Eerder moet predi- 
ker en gemeente as daar `n vervlak- 
king (in belangstelling ook) in die 
diens (aktiwiteit) hom voordoen, `n 
verdieping in die Woord bewerk. Bui- 
tendien bestaan die mening dat dit in 
die aard van die meer ontwikkelde 
is om liggaamlik minder aktief en ver- 
standelik meer aktief te wees (Die 
Oes, Sept. 1979). 

Indien daar dus verandering moet 
kom, sou ek in die eerste plek pleit 
vir die minimum. Verder moet alle 
vernuwing beantwoord aan beginsels 
wat moontlik op die spel mag wees. 


DR. H. G. VAN DER WESTHUIZEN 





Altyd moet onthou word dat 'n ere- 
diens uit twéé groot momente be- 
staan: Woord van God en antwoord 
van die gemeente. 

Omdat di! teologies korrek sou wees 
— nie dat die huidige teologies ver- 
keerd is nie — sien ek nie fout in die 
wegname van die sang of gebed on- 
middellik n4 die Skriflesing nie. Die 
votum aan die begin van die diens is 
reeds 'n ,,voorgebed”. Buitendien 
moet die gemeente in die erediens 
min of niks te sê hê voor God se 
Woord nie gespreek het nie. Na Skrif- 
lesing wat Woord van God is volg die 
prediking onmiddellik wat ook Woord 
van God is. Dat dié twee gebeure we- 
senlik een is en bymekaar hoort 
spreek uit die feit dat die Skriflesing 
juis duidelik in die geheue moet wees 
as die uitleg daarvan gegee word. Dit 
voel soms na `n onnodige opbrokke- 
ling as Skriflesing gevolg word met 
sang (antwoord), gebed (antwoord) 
weer sang (antwoord) en dan die pre- 
diking. Wanneer die Woord as 'n een- 
heid spreek (Skriflesing en prediking) 
en die gemeente se antwoord as `n 


eenheid kom (gebed en sang) is daar 
groter eenvoud wat aansluit by die 
vroeg kerklike gebruik. 

Behalwe die teologiese argument, 
Sou ons ook `n Bybelse argument kon 
aanvoer vir die onafgebroke Woordbe- 
diening. In Lukas 4 sien ons dat Jesus 
uit Jesaja 61 gelees het ,die boek toe- 
gemaak het en onmiddellik die uitleg 
gegee het. Dis was die sinagogale ge- 
bruik waarby Jesus aangesluit het. 

Vanuit 'n praktiese oogpunt gesien is 
daar ook argument te voer in 00oreen- 
stemming met die beginsels wat op 
die spel is vir bogenoemde teologiese 
en Bybelse redenasie. In die eerste 
plek kom daar met die wegval van 
een gebed en/of een sanggeleentheid 
méér tyd vir die Woord sonder om die 
diens te verleng of te verskraal. Ge- 
meentelede het dit ookal uitgespreek 
dat hulle wel self bid elke dag en 
daarom in die plek van twee gebede 
eerder 'n langer of beter uitleg van 
die Woord waardeer wat hulle nie self 
kan doen nie. 

Wel is daar argument vir die hui- 
dige afgebroke gebruik soos dat die 
voorgebed `n ,,inroeping” van God is 
(maar by die vo'um is dit reeds ge- 

ONDERHOU DIE SABBAT 


Justinus die martelaar skryf tussen 
150 en 155 in sy eerste Apologie dat 
die gelowiges saamgekom het op ,,die 
dag wat na die Son genoem word 
omdat die eerste dag skeppingsdag is 
en omdat op dieselfde dag Jesus Chris- 
tus, ons Saligmaker uit die dode op- 
gestaan het.” `n Ander geskrif uit hier- 
die tyd soos die Leer van die twaalf 
apostels noem, noem hierdie dag ,,die 
dag van die Here.” Hieruit blyk dat 
die viering van die Sondag op 'n be- 
paalde wyse kenmerkend was uit die 
lewe van die oudste Christendom. 


TV. Enkele praktiese gevolgtrekkings: 


Vir my is dit uit die voorafgaande 
duidelik dat vir sover daar geen wet- 
tige verhinderings is nie, die kerk- 
gang op Sondag nie 'n saak is wat van 
ons goeddunke of gevoel afhang nie. 
Vir die gelowige is dit 'n plig en 'n 
voorreg. As ons weet van ons verlos- 
sing in Christus, is daar dan 'n beter 
plek om daarvan blyk te gee as eers- 
tens in die vergadering van die gelo- 
wiges op die Sondag? Dit is genade 
dat ons elke Sondag weer die kerkge- 
bou mag binnekom, ons skuld bely 
omdat ons sy wet weerstrewe het en 


berouvol mag vooruitgryp na die 
ryke troos van de evangelie wat ver- 
kondig sal word. Omdat ons van ons 
skuld bevry word en dit nie meer 
verder hoef saam te dra nie, verhef 
ons ons harte, bring Hom hulde, sing 
sy goedertierenheid, jubel dit uit. Uit 
dankbaarheid teenoor Hom wat Hom- 
self tot ons verlossing gegee het, gee 
ons die offers tot verligting van die 
nood onder die huisgenote van die ge- 
loof en andere. 


Maar moet ons nou twee dienste op 
Sondag bywoon? Aangesien ek nog nie 
volkome helderheid hieroor het nie 
beskou ek dit voorlopig as `n ruim 
voorreg en 'n deel van my Sondag- 
plig. Die vraag wat nou oorbly is 
egter: wat doen ons met ons tyd tus- 
sen die twee eredienste behalwe dat 
ons eet? Saam met die Kort Begrip 
se verklarende aantekeninge kan ons 
sê dat dit nie goed is ..om die viering 
van die Sabbat (Sondag) in allerlei 
klein uiterlikhede vas te lê nie”, en 
dat ons moet oppas vir vormdiens. 


Ons kan egter wel sê dat daar tus- 
sen die twee eredienste seker nie ge- 
noeg tyd is vir byvoorbeeld piekniek 
aan die Vaalrivier by Parys nie! Dit is 

egter 'n heeltemal ander saak wan- 
neer mense verkies om hulle middag- 
maal op Sondag in die buitelug te 
nuttig. 


En as kinders of jongmense na ete 
in die tuin `n bal rondgooi om' die 
bloedsomloop weer behoorlik aan die 
gang te kry, dan moet ek rekening 
hou met hulle jeugdige lewenslustig- 
heid. Dit beteken egter nie dat ek 'n 
lansie breek vir georganiseerde Son- 
dagsport nie. Dan verwag ek van 
ander om vir my plesier te werk. 
Daarenteen is ek van oortuiging dat 
die gelowige op Sondag slegs werke 
van barmhartigheid of van noodsaak 
mag doen of laat doen. 


V. Slotsom: 


Die vraag waarvoor ons na my meé- 
ning eintlik in hierdie saak staan is 
egter nie soseer wat mag ek doen en 
wat mag ek nie doen nie. Die eintlike 
vraag is: Gebruik ek die dag van die 
Here vir my eie plesier of bestee ek 
dit in sy diens? Is dit my begeerte om 
voor God welgevallig te lewe? Dit 
geld nie net vir Sondag nie, maar vir 
elke dag van ons lewe! 

'N NUWE KERKGEBOU ViR BANTOE HERVORMDE KERK 


Op Saterdag 14 Oktober 1972, is nog 
'n mylpaal bereik in die geskiedenis 
van die Bantoe Hervormde Kerk toe 
`n kerkgebou on Ghataan onder groot 
belangstelling ingewy is. So word Gha- 
taan dan een van die belangrikste 
sentra van kersteningswerk binne die 
gebied waarvoor die Ring van Bronk- 
horstspruit verantwoordelikheid aan- 
vaar het. Die enigste ander kerkgebou 
in dié groot gebied wat strek van 
Dennilton tot Maandagshoek staan op 
Blaauwwildebeestfontein, plaas van 
br. H. C. Jansen. 





DS. P. VAN DER MERWE 





Die kerkie is in die loop van die 
jaar aangevoor en voltooi. Dit bestaan 
uit 'n saalvormige gebou van 30 voet 
by 50 voet met 'n klein ingangsportaal 
terwyl die een hoek afgesonder is as 
'n konsistorie. Die aanvoorwerk en 
latere aanbring van dakkappe en die 
dak en geute is deur oudl J. J. 
(Koos) Engelbrecht van Marble Hall 
verrig. Nog 'n ouderling wat. sy hand 
en hart wyd oopgemaak het wanneer 
boumateriaal aangery moes word, is 
oudl. Piet Vorster van Marble Hall. 

Die verrigtinge te Ghataan het 'n 
aanvang geneem toe die gemeente om- 
streeks 10.30 vm. voor die kerkgebou 
saamgekom het. Die uittredende le- 
raar, moruti A. M. Lekgetha, het 'n 
gebed gedoen en daarna die gemeente 
onder samesang die kerkgebou binne 
gelei. Die belangrikste deel van die 
verrigtinge was die erediens gelei deur 
moruti Abel Kupa, voorsitter van die 
Ringsvergadering van 'Transvaal en 
die Oranje-Vrystaat van die Bantoe 
Hervormde Kerk. Die teks van sy pre- 
diking was Haggai 2:9 — ,,Die toe- 
komstige heerlikheid van hierdie huis 
sal groter wees as die vroeëre, sê die 
Here van die leërskare; en op hierdie 
plek sal ek vrede gee, spreek die 
Here van die leërskare.” In sy Skrif- 
verantwoorde prediking het die pre- 
diker daarop gewys dat die kerkgebou 
maar net die begin moet wees en nie 
as einddoel self beskou moet word 
nie. Dieselfde gedagte is herhaal deur 
sprekers wat na die erediens aan die 
woord gekom het. Sprekers was onder 
andere ds. J. A. P. van Tonder, Super- 
intendent van die Sentrale Kerste- 
ningsraad, ds. Leon Nell, voorsitter van 
die Ringskersteningsraad, kaptein 
Tseke Maboë, toe nog raadslid van 
die Lebowa Gebiedsowerheid en tans 
minister in die kabinet van Lebowa, 
moruti Legketha en andere. Ds. J. A. 
P. van Tonder het enkele syfers opge- 
noem om 'n idee te gee van die om- 
vang van die Nederduitsch Hervorm- 





Voor die kerk vergader vir die inwyding. 


de Kerk se kersteningsaksie. Hy het 
verder die feit beklemtoon dat die 
kerkgebou te Ghataan nie 'n sending- 
kerk of dosterskerk van die Neder- 
duitsch Hervormde Kerk is nie, maar 
'n volwaardige kerk van die Bantoe 
Hervormde Kerk te Ghataan. Ten slot- 
te het hy `n beroep op aanwesige jong 
Bantoemans gedoen om hulle vir die 
diens van die evangelie te bekwaam. 


Kaptein Tseke Maboë het in sy toe- 
spraak sy waardering uitgespreek vir 
die geloof en vertroue wat tot die 
oprigting van die kerkgebou gelei het. 
Volgens hom het die betrokke in- 
stansie wat die oordrag van die grond 
moes bewerk, nie in sy wildste drome 
kon dink dat dit die voorspel was tot 
'n daadwerklike kerkgebou nie. Hy 
het die gemeente tot gehoorsaamheid 
en geloof gemaan en ook die vertroue 
uitgespreek dat Ghataan die ontwik- 
keling en groei van 'n sterk gemeente 
sal beleef. 


Die program is afgewissel deur sang 
gelewer deur skoliere van die plaas- 
like Lutherse skool en jong Bantoe- 
mans van die Arabie Landbouskool. 
Na afsluiting van die verrigtinge in 
die kerk het `n fees buite die kerk 'n 
aanvang geneem. Vir dié doel is 'n 
bees voorsien deur die Ringsraad wat 
geskenk is deur br. Barry Hertzog en 
die Vrydagaand vroeg doer in die bos- 
veld geskiet is en saam met 'n sak 
meel op Ghataan afgelaai is deur oudl. 

Jan Potgieter van Rooikraal. Die 
blanke gaste is na die huis van br. J. 
B. J. van Rensburg op Arabie waar 
hulle by 'n laat middagete aangesit 
het. 


Die afgelope twaalf jaar is die be- 
arbeiding van die gebied deur moruti 
A. M. Lekgetha behartig wat na die 
beste van sy vermoë met afnemende 
kragte gewerk het. In hoë ouderdom 
tree hy nou af. Die Ringsraad hoop 
om in sy plek die dienste te verkry 
van moruti Abel Kupa. By die dank- 
baarheid oor die spoedige oplossing 
van dié probleem moet opnuut koppe 
bymekaar gesit word om die nuwe 
moruti van huisvesting en 'n voertuig 
te voorsien. Dit word egter in blyd- 
skap gedoen in die wete dat die 
Woord nie verhinder mag word nie. 


Sodra die staat antichris word wat 
ons 'n ander ,,god” as die God en 
Vader van onse Heer Jesus Christus 
opdring, dan sal daar gekies moet 
word. Dan is daar die situasie van 
Elia op die Karmel: Jehova God Of 
Ba&l. Alléén die God van die Open- 
baring het absolute, volstrekte gesag. 
En daar kan geen twee absolute tege- 
lyk bestaan nie. 

— $. Kooistra. 


VROUERUBRIEK...... 


8. ANNE DE BERAULT, EGGENOTE 
VAN DS. PIERRE SIMOND. 


Ds. Pierre Simond, wat in die alge- 
meen as die Hugenote-predikant aan 
die Kaap bekend staan, is in 1651 te 
Nion, Frankryk, gebore, ofskoon Em- 
brun, Dauphiné, gewoonlik as sy plek 





H. M. REX 





van herkoms aangegee word. Nadat hy 
in sy geboorteland vir predikant ge- 
studeer het, het hy na die herroeping 
van die Edik van Nantes in 1685, na 
Nederland uitgewyk, waar hy in 1686 
met 'n aantal Franse vlugtelinge in 
Zierikzee gewoon en ook as hul pre- 
dikant gearbei het. Toe die Here XVII 
in die begin van Oktober 1687 besluit 
het om 'n Franse predikant saam met 
die Franssprekende Hugenote na die 
Kaap te stuur, het hulle op 28 Okto- 
ber vir ds. Simond vir dié doel be- 
noem. Op daardie tydstip was hy nog 
ongetroud maar met die oog op sy 
vertrek na sy nuwe werkkring aan die 
Kaap, het hy in Februarie 1688 met 
Anne de Berault (of: De Bereau), 
afkomstig van Aigle, Normandië, in 
die huwelik getree. Die avontuurlike 
seereis na die Kaap in die Zuid Beve-— 
land met 55 Franse vlugtelinge aan 
boord het op 22 April 1688 `n aanvang 
geneem en eers op 19 Augustus van 
dieselfde jaar het die oorlewendes 
Tafelbaai bereik. 

Sersant Louis de Berault, `n broer 
van mev. Simond, wat `n soldaat in 
diens van die H.O.ILK. was, het met 
dieselfde skip as die Simond-egpaar 
na die Kaap gereis. Hy het van die 
eerste moontlike geleentheid gebruik 
gemaak om 'n vryburger aan die Kaap 
te word en nadat hy vir `n tydlank as 
diaken in die Kaapse gemeente ge- 
dien het, het hy op 30 Desember 
1691 een van die eerste ouderlinge 
van die Franse gemeente van Draken- 
stein geword. Na die dood van sy vrou 
en drie kinders, het hy sy suster sy 
enigste erfgenaam gemaak. 

Nadat die Simond-egpaar `n tydjie 
in Kaapstad vertoef het — waar ds. 
Van Andel destyds predikant was — is 
die reis voortgesit na Drakenstein, 
destyds nog `n deel van die Stellen- 
bosch gemeente, waar ds. Simond in 
die eerste plek die geestelike ver- 
sorging van die Franssprekendes op 
sy skouers sou neem. 

Twee timmerliede is deur die Kaap- 
se owerheid saam met die Simond- 
egpaar gestuur met die opdrag om 
vir die egpaar 'n pastorie te bou. As 
gevolg van 'n oponthoud wat met die 
bouwerk ingetree het, het die taam- 
like ruim en gerieflike predikantswo- 
ning eers in 1689 vir bewoning gereed 

gekom. In later jare, voor die tot- 
standkoming van 'n kerkgebou vir die 
Drakenstein-gemeente, is die ou pasto- 
rie uit die jaar 1689 by verskillende 
geleenthede as kerkgebou gebruik. 


Aan ds. Simond is twee plase gegee 
waarop hy deeltyds geboer het, een 
waarvan die plaas Bethlehem aan die 
hange van Simonsberg was en wat in 
September 1694 as eiendomsplaas aan 
hom gegee is. Met kontantgeld waar- 
oor hy beskik het, het hy vir hom 
vee en slawe aangeskaf. Sy maande- 
likse traktement van 90 gulden is la- 
ter verhoog na 100 gulden. Die op- 
brings van sy plase was blykbaar vol- 
doende om van te lewe aangesien hy 


vanaf 1695 jaarliks feitlik sy hele 
traktement na Nederland gestuur het. 

Ds. Simond het Sondae afwisselend 
in `n burgerwoonhuis te Drakenstein 
en in die kerkgebou 'te Stellenbasch 
gepreek. Wanneer hy op een plek 
gepreek het ,het sieketrooster Manka- 
dan die leesdiens op die ander plek 
waargeneem. Eenkeer elke kwartaal 
het hy die dienste in Kaapstad gaan 
waarneem. 

Ds. Simond was iemand met 'n 
sterk persoonlikheid en daarby hard- 
koppig met baie besliste menings. Hy 
het nie alleen aandag gegee aan die 
geestelike versorging van sy gemeen- 
telede nie, maar ook hul maatskaplike 


] 

PREDIKANTSVROUEË 


belange bevorder. Sy deelname aan 'n 
deputasie na Kaapstad in November 
1689 met die oog op die verkryging 
van 'n eie, aparte Franssprekende ge- 
meente en kerkraad, het sterk teen- 
kanting van Simon van der Stel uit- 
gelok maar hul vertoë het tog daartoe 
gelei dat Drakenstein en Stellenbosch 
vanaf Junie 1691 twee aparte gemeen- 
tes geword het. 


) 


In die loop van 1690 het daar 'n 
twisgeskil tussen ds. Simond en 
Jacgues de Savoye, `n heemraad en 
leiersfiguur onder die Franse Huge- 
note, uitgebreek, wat vir 'n paar jaar 
aangehou het. Een van die beskul 
digings teen die predikant was dat sy 
vrou allerhande goed verkoop en dus 
handel gedryf het. `n Versoening kon 
nie bewerkstellig word nie en die twis 
was later ook onder gemeentelede 
wyer uitgekring. Die uiteinde van die 
twis was dat ds. Simond in 1701 aan- 
soek by die owerheid gedoen het om 
na Nederland terug te keer. Hy het 
sy plase, vee, slawe en losgoed ver- 
koop, sy afskeidspreek gehou en in 
April 1702 met sy familie op eie koste 
na Nederland evrtrek. 


Die egpaar het ses kinders gehad, 
Catharine, wat op 17 Maart 1689 aan 
die Kaap gedoop is, en van wie kom- 
mandeur Simon van der Stel as een 
van die doopgetuies opgetree het, 
Pierre, Jacagues, Cleophas, Marie en 
Lydia. By die doopinskrywing van 
Lidie die sesde Simond-kind in 1697, 
het Paul Roux die naam van die moe- 
der aangegee as ,,Mademoiselle hanna 
de betrau”. 


Terwyl hy as predikant aan die 
Kaap was, het ds. Simond 'n nuwe 
psalmberyming vir die Waalse Kerk 
vervaardig. In Mei 1703 het hy dit 
onder die aandag van die Waalse Si- 
node te Utrecht gebring maar kon nie 
voldoende steun kry vir die aanvaar- 
ding van die beryming nie. 


Ds. Simond het hom aanvanklik na 
sy terugkeer in Nederland met sy 
gesin in Amsterdam gaan vestig, in 
1706 na Haarlem verhuis, waar die 
gesin ongeveer twee jaar gewoon het 
en toe weer na Amsterdam 'terugge- 
keer, waar hy bankrot verklaar is. In 
1709 het hy medeleraar van Rijssel 
(Lille) geword. Van sy weduwees ver- 
neem ons die laaste keer toe sy in 
1726 in London woonagtig was. 


Ons kan ons goed indink in die 
ervarings en al die lief en leed as 
predikantsvrou wat sy vir jarelank in 
die Kaapse volksplanting gehad het, 
maar aangesien die beskikbare bronne 
ook die swye bewaar oor haar persoon- 
like wedervarings, sowel as oor haar 


[] Van vorige bladsy 


lewe en werk, kan enige verdere ver- 
wysings na mev. Anne Simond net op 
gissings en afleidings berus. 


Die dienswerk van ds. Simond van- 
af 1688 en die dienste wat hy en sy 
eggenote tot mel hul terugkeer na 
Nederland aan die Kaapse gemeen- 
skap bewys het, word vandag in her- 
innering geroep deur die dorp Si- 
mondium in die Drakensteinvallei. 








Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 

DIÉ LITURGIE 


Vervolg van bladsy 13 














doen!) en die nagebed `n dankgebed. 
Maar `n mens mag seker alles wat jy 
vir die Here wil sê meteens sê sonder 
om iets te laat oorstaan! Die eentonig- 
heid van `n temerige predikantestem 
vanaf Skriflesing oor prediking tot na 
gebed, kan verwoestend werk op `n 
mens se uithouvermoë. Maar dit moet 
die gemeente voorkom deur geoefen 
te wees (1 Tim. 4:7, 8) om te onder- 
skei deur die temerigheid waar dit op 
aankom (Filip. 1:10). Die prediker 
behoort ook as bogenoemde beswaar 
grond het, werk te maak met sy kan- 
selmaniere. Wat in elke geval duide- 
lik behoort te wees is dat die afge- 
broke diens nie te wille van boge- 
noemde beswaar of argument vir akti- 
vering van die gemeente die Woord- 
eenheid behoort te vervang nie. 'n 
Verdere beswaar sou na vore kom 
indien die onafgebroke diens tot `n 
inkorting van die gemiddelde tyds- 
duur van `n erediens sou lei. Want die 
bedoeling met alles is juis 'n ver- 
dieping van die erediens wat in baie 
gevalle tot `n temporele uitsetting 
sal lei. 


EN 
GRAFSTENE 


| 
GEMAAK UIT DIE 
| 


BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOË 


Pryse en Katalogus 
op aanvraag! 


d. P. E. ROODE 


POSBUS 163 — FOON 308 


ERMELO 


JEUGRUBRIEK...... 


Die erediens is belangrik. Dit sal 
niemand ontken nie. Trouens, dit is 
lewensbelangrik. Sonder die erediens 
is die kerk nie dankbaar nie. Die ere- 
diens, so kan ons sê, is die lewens- 
asem van die gemeente. Want in die 
erediens word die gemeente gekon- 
fronteer deur die Woord van God. 
Deur hierdie Woord regeer Christus 
sy kerk, vertroos Hy, tug Hy, stig Hy. 
Deur die Woord word ons toegerus vir 
ons dienstaak in die wêreld, word ons 
voetspore gerig en gelei in dié rigting 
wat Hy wil hê ons moet gaan. 





DS. G. C. VELTHUYSEN 





Daarom is dit so belangrik om na 
die erediens te gaan. Want ons moet 
onder die Woord kom. Selfs al gaan 
ons nie dikwels nie, sal ons in elk 
geval die noodsaaklikheid hiervan er- 
ken. Maar alhoewel ons almal gerede- 
lik hiermee instemming sal betoon, 
verdwyn die algemene instemming 
wanneer daar gepraat word oor die 
vorm wat ons eredienste aanneem. 


Die eredienste in ons kerk het 'n 
bepaalde vorm. Aan die begin word 
die seëngroet deur die predikant uit- 
gespreek. Daarna volg 'n loflied, en 
dit word gevolg deur die Wet en die 
Belydenis waarna daar gewoonlik 
weer gesing word. Daarna kom die 
Skriflesing, die gebed, weer `n lied, 
die prediking, die dankgebed, die slot- 
sang en laastens weer die seëngroet. 
S6 verloop die erediens in ons kerk, 
en nie anders nie. 


Maar sommiges onder ons wil dit 
graag verander hê. En wanneer hulle 
pleit vir verandering stel hulle nie 
soseer 'n nuwe vorm voor nie — maar 
hulle pleit vir vormloosheid. Hoekom? 
Hulle sê die geykte vorm lei so mak- 
lik tot doodsheid. Wanneer dieselfde 
vorm jaar na jaar en geslag tot geslag 
bly voortbestaan, verloor dit later alle 
innerlike krag, en bly net die leë 
vorm oor — die erediens word iets 
wat meganies afloop, sonder dat die 
lidmaat ooit werklik voel dat hy daar 
by is. Die godsdiens word 'n vorm- 
godsdiens, want die erediens is 'n 
vorm-erediens. Ons moet wegbeweeg 
van die vorm en terugkeer na die 
essensiële. 


Nou moet ek erken dat ek persoon- 
lik heelwat simpatie het met soortge- 
lyke argumente. Hierdie gevaarlike 
ding 1ê maar eenmaal in die kerklike 
praktyk verskuil. So maklik verval 
ons in 'n vormgodsdiens. So maklik 


Die vorm is ook belangrik 


raak ons verstrik in die uiterlike — 
en word dit vir ons die essensiële. 
Dit is 'n gevaar wat steeds bestry 
moet word. 


Maar die antwoord op die vormgods- 
diens is nie vormloosheid nie. Dit is 
in elk geval onmoontlik om `n vorm- 
lose erediens te hê. En ter wille van 
die orde moet daar `n vorm wees. 
Anders is daar chaos. Dan kan daar 
ook hoegenaamd nie meer van ere- 
diens sprake wees nie. 


Die antwoord op die vormgodsdiens 
1ê op totaal `n ander vlok. Dit lê daar- 
in dat ons weer oog sal kry vir die 
vorm waarin ons die erediens gegiet 
het — want hierdie vorm weerspieël 
die essensiële. Wanneer dit net gaan 
om die vorm, het ons 'n vormgods- 
diens, ons moet egter weer 'n keer 
raaksien waarheen die vorm wys. Dan 
sal ons opmerk dat ons nie te make 
het met leë vorms nie — dat dit nie 
net hol doppe is nie — maar dat dit 
ons bring by die sentrum van ons 
gelooisbelewenis. 


Kom ons neem as voorbeeld die lie- 
dere wat ons tydens die erediens sing. 
Die eerste lied is die lofsang. Dit word 
gesing aan die begin van die erediens 
— en die bedoeling daarmee is die 
aanroep van God en die bring van 
die lof wat aan Hom verskuldig is. 
U sal ook dan vind dat die erediens 
altyd met so `'n loflied begin. Soos 
byvoorbeeld Ps. 146 of 147. Dit sal 
nooit gebeur dat die erediens `n aan- 
vang neem met byvoorbeeld Gesang 
33 nie. Gesang 33 se eerste versie be- 
gin so: ,My God, hoe kragteloos, hoe 
ontaard maak my die mag van sonde!” 
Dit is nie `n lofsang nie, maar 'n 
belydenis van sedelike verderf. 


Maar later in die erediens kan dit 
wel gesing word — want dan het die 
lied van die gemeente nie primêr die 
doel om God te loof nie. Dan kom 'n 
ander aksent na vore — die aksent 
van beantwoording. Dan word die lied 
van die gemeente die antwoord van 
die gemeente op die Woord van God. 

Gestel die dominee lees Gen. 8 — 
die verhaal van die sondeval — dan 
pas Gesang 33 pragtig as die lied wat 
direk na die Skriflesing gesing word. 
Want daarmee bely die gemeente dan 
dat wat in Gen. 3 vertel word, waar 
is dat hy in daardie situasie leef. 
Vers 5 kan dan ook daarby gesing 
word: 


,Verbreek in my voortdurend, Heer, 
die neiging tot die sonde,” 
want dan word dit die gebed van die 
gemeente, dat God deur sy Gees, die 
soenverdienste van Jesus Christus — 


die verbreking van die mag van die 
sonde 'n wesenlikheid in hulle lewe 
sal maak. 


Nadat die dominee dan die Woord 
verkondig het, en dit duidelik gemaak 
het dat Jesus Christus die sonde weg- 
neem, en dat Hy vergewe, en dat die 
sondaar, ten spyte van die sonde, nog- 
tans kind van God kan wees, kan die 
slotsang byvoorbeeld Gesang 180:3 
wees: ,,Dank, Vader, dank vir die 
genade; die onverdiende guns alleen!” 


Want die slotsang is `n danklied. 
'n Danklied op die evangelie. `n Lied 
wat dankie sê vir die genade. Dit kan 
ook `n gebed wees, soos die ade vers 
van Gesang 76. Dit kan selfs ook weer 
`n loflied wees — 'n loflied op die 
goedheid van God soos dit gespreek 
het vanuit die Woord, en dan sing ons 
byvoorbeeld die eerste vers van Ps. 
107: ,,Loof God, omdat Hy goed is, 
en goed is sonder end.” 


Daar is talle ander moontlikhede — 
hierdie was maar net voorbeelde. 
Maar dit was tog seker genoegsaam 
om ons daarop te wys dat die liedere 
in die erediens, nie net maar daar is 
om die tyd te vul nie. Dit is nie maar 
net iets wat ons sing om `n bepaalde 
vorm te vul nie. Dit is iets waarby 
ons intens betrokke is. Dit is ons 
antwoord op die Woord. Dit is ons 
reaksie, binne die raamwerk van die 
erediens, op die feit dat God spreek. 


Die lied is dus wel deel van die 
vorm van die erediens, maar dit is 
ook essensieel deel van die erediens. 
Want in die lied gaan dit om nood- 
saaklike dinge. 


Dit is ook waar van elke ander 
element van die erediens. Dit is deel 
van die vorm, maar ook deel van die 
essensiële. 


Ons moet ons dus nie so gou erger 
aan die vorm nie. Ons moet nie so 
haastig wees om te verander nie. Ons 
moet net nie bly vassteek in die uiter- 
like nie. Ons moet daaragter kyk waar- 
om dit werklik gaan. En dan sal ons 
tevrede wees. Want dan sal ons sien 
dat die vorm ook belangrik is. En 
wanneer ons dit een maal raakgesien 
het, sal ons dit ook begin liefkry. 


Die gemeente kom nie luister na 
'n oorpeinsing oor die bron van die 
water van die lewe nie, maar kom 
om uit die bron te drink. Daar 1é 
die geheim van die kerkdiens. 

— A. Groot. 

Gee JULLE vir HULLE 


SONDAG 4 MAART. 
HISKIA SE SIEKTE. 
IT Konings 20. 


Die siekte en herstel van koning 
Hiskia is `n treffende voorbeeld van 
die almag van God. Wanneer Hiskia 
siek word kom Jesaja, die profeet om 
vir hom te sê dat hy hom gereed 
moes maak om te sterwe. As hy ern- 
stig tot God bid kom die profeet weer 
by hom om aan hom te sê dat hy 
binne drie dae gesond sou wees. His- 
kia vra dan 'n teken waaraan hy sou 
kon sien dat God hom gesond sou 
maak. Jesaja antwoord dat die skadu- 
wee op die sonnewyser (teen die na- 
tuur in) tien grade sou teruggaan. 
God laat dit so gebeur en betoon hom 
sê die almagtige God wat oor die 
natuur en die mens se lewe volkome 
beheer het. Soos Hy die lang skadu- 
wee (teen die natuur in) weer kan 
laat terugkeer, sê kan Hy ook (as dit 
Hom behaag) die mens se lewe ver- 
leng, selfs al het die mens aan die 
aand van sy lewe gekom wanneer die 
skaduwees vir hom lank geword het. 

Die Bybel sê Hiskia was een van 
die beste konings wat Juda gehad het; 
nie omdat hy `n goeie politikus of 
diplomaat was nie, maar omdat hy op 
die Here vertrou het en aan Hom 
gehoorsaam was. 


SONDAG 11 MAART. 
DIE BELYDENIS VAN PETRUS; 
DIE VERHEERLIKING OP DIE 
BERG. 


Mattheus 16:12-23 en 17:1-18. 


Die optrede van Jesus van Nasaret 
het verskillende reaksies by die volk 
uitgelok. Sommige mense het gesê Hy 
is Johannes die Doper wat uit die 
dood opgestaan het. Andere het gesê 
Hy is Elia of een van die groot pro- 
fete wat aan die eindtyd weer sou 
kom. 

Wanneer die Here aan die dissipels 
vra ,,wie sê julle is Ek? dan antwoord 
Petrus: ,U is die Christus, die Seun 
van die lewende God”. Dit het Petrus 
nie uit homself geweet nie, maar God 
het dit aan hom geopenbaar. 

Ses dae later het God aan Petrus 
en Jakobus en Johannes die heerlik- 
heid van Christus getoon toe Hy op 
die berg van gedaante verander het, 
en Elia en Moses ook aan hulle ver- 
skyn het. Hier het God die drie dis- 
sipels iets laat sien van die heerlik- 
heid wat na sy opstanding en hemel- 
vaart op Christus gewag het. 

Elkeen wat vashou aan die belyde- 
nis dat Jesus die Christus, die Seun 
van die lewende God is, behoort aan 


vir die Kategese 


die gemeente van Christus. Die dood 
kan hulle wat aan sy gemeente be- 
hoort nie meer vir ewig vashou nie, 
omdat hulle Heer die dood oorwin 
het en die doderyk kan oopsluit. God 
sal aan die gemeente van Christus 
(hulle wat aan die belydenis getrou 
bly en vertrou op die lyding, dood en 
opstanding van Jesus Christus) die 
heerlikheid van sy geliefde Seun toon. 
Wat meer is; hulle sal self ook deel 
in hierdie heerlikheid van Christus, 
saam met 41 die heiliges wat hulle 
vooruitgegaan het. 


SONDAG 18 MAART. 
DIE JODE HOU RAAD; DIE MAAL- 
TYD IN BETANIË. 


Mattheiis 26:1-13. 

Daar is min gedeeltes in die Bybel 
waarin daar soveel onlogiese dinge 
voorkom as in Mattheiis 26:1 tot 5 en 
6 tot 13 en wat daarna volg. 

Aan die een kant is daar die haat 
en afguns van die geestelike leiers 
van die volk teenoor Jesus, die Seun 
van God, aan die anderkant is daar die 
liefde en toegeneëntheid van 'n on- 
belangrike vrou wat sy openbaar deur 
Hom te salf. Die verteenwoordigers 
van die volk van God (die owerpries- 
ters, skrifgeleerdes en ouderlinge) 
verwerp Hom; die uitgeslotenes (soos 
die melaatse) neem Hom aan. Jesus 
is die Messias, die gesalfde Koning 
wat die Ou Testament so lank ver- 
wag het; maar die hoëpriester salf 
hom nie — `n onbelangrike vrou doen 
dit. Die salwing is nie gedoen met 
die oog op `n lang en voorspoedige 
lewe nie; maar met die oog op sy 
begrafnis. 

Hierdie onlogiese gebeure kom ook 
verder voor: Die troon waarop die 
gesalfde Koning verhoog sou word is 
die vloekhout — sy koninklike kleed 
is naaktheid. Die gebruiklike konink- 
like groet (Mag die koning lewe!) sou 
hier onvanpas wees; want hierdie 
Koning sterwe. 

Al1 hierdie dinge is nie toevallig nie 
want die doel van Jesus van Nasaret 
se optrede was juis dat skuldiges vry- 
gespreek sou word; dat uitgestotenes 
deur God aangeneem sou word; dat 
onbelangrikes vir God lewensbelang- 
rik sou word. 

Goddank, God se weë is anders as 
6ns weël 

SONDAG 25 MAART 
GETSEMANE. 
Mattheiis 26:86-56. 

Getsémané was `n tuin op die Olyf- 
berg. Jesus het blykbaar dikwels daar- 
heen gegaan; waarskynlik om te rus 
en tot God te bid. 

om te Eet 


Jesus het geweet dat sy kruisiging 
op hande was; en soos wat `n mens 
gewoonlik maar doen as jou gemoed 
vol is, het Hy die stilte van die tuin 
opgesoek. Verder het Hy, soos Ons 
ook sou doen, die drie mense wat die 
naaste aan Hom was (Petrus, Johan- 
nes en Jakobus) met Hom saamge- 
neem. Jesus het (soos wat `n mens 
maar maak as jy benoud is) tot God 
gebid en gevra dat as dit moontlik 
was, die lot van die kruis Hom nie sou 
tref nie. Hy was ontsteld en benoud — 
net soos wat 6ns ook sou wees as ons 
geweet het ons moet binnekort ont- 
settend ly en sterwe. 


Die Bybel laat geen twyfel daaroor 
nie dat Jesus Christus volkome mens 
geword het. Ons sien dit al te duide- 
lik in Getsémané. Hy was Soos `n 
gewone mens; Hy was Soos een van 
6ns. Hy het 6ns sy broeders absoluut, 
in alles gelyk geword, behalwe dat Hy 
nie gesondig het nie. 


Watter geweldige bemoediging en 
troos bied dit ons nie: Dat ons kan 
weet Hy een van ons was. Dit was 
Een van ons wat in Getsémané benoud 
was. Dit was Een van é6ns wat gevange 
geneem is. Dit was Een van Ons wat 
gesterf het aan die kruis. Dit was 
Een van Ons wat opgestaan het uit 
die dood. Dit was Een van Ons wat 
opgevaar het na die hemel. Dit is Een 
van 6ns wat by God in die hemel is en 
ons saak bepleit. Dit sal Een van Ons 
wees wat op die laaste dag die oordeel 
sal spreek oor sy broers en vriende 
vir wie Hy gesterf het. 


— Ds. A. P. B. Breytenbach. 


Luister, om intens te luister, is die 
hoogste aktiwiteit. 

Nie minder as met die preek is die 
gemeente, ook gedurende die gebed, 
intens aktief werksaam. 


Die gemeente spreek ook tot God 
by monde van die liturg, die voor- 
ganger in die gebed. Die gemeente sit 
nie aktief te luister onder die gebed 
nie. Nee, die gemeente spreek self, 
volstrek aktief, want die gemeente be- 
ly sy sonde en skuld, smeek om ver- 
gewing, klaag sy nood en benoudheid 
en stort sy hart uit voor God, roep 
om redding, dank vir ontvange ver- 
horing en uitkoms wat verkry is, loof 
en prys, aanbid en verheerlik sy God 
wie se goedertierenheid is tot in ewig- 
heid. 


— H. Schroten. 


DIÉ KINDERS SE HERVORMER. 





KATEGESE-KLASSE 


Ouma Elizabeth se vier kleinkinders 
is besig om hulle gemaklik op die 
bank in die woonkamer in te rig. Va- 
naand gaan Ouma luister of hulle, 
hulle kategese-versies en teksies ken. 

,Elkeen na sy aard,” sê Ouma hard- 

Op. 
Die twaalf-jarige Fanie kyk vinnig 
op en glimlag vir Ouma met sy blink- 
wit tande. Hy skuif vir klein Willie, 
sy drie-jarige boetie mooi tussen twee 
kussings in. Wiiue kyk vertrouend in 
sy ouboet se blirk-bruin oë en sê dat 
hy nou lekker sit. 


“Ek dink Betsie moet hier langs 
my kom sit,” sê Ouma. Daar is `n 
glimlag in haar donker oë as sy na 
die ernstige gesig van Herman kyk. 
Hy luister so graag na Ouma se ver- 
tellings en word skoon moedeloos as 
Betsie nooit lank van stil sit nie. 

,Waarom most ons ons teksies leer, 
Ouma?” Betsie skuif langs Ouma 
in. ,Omdat julle Verbonds-kinders 
is.” Ouma streel oor die donker haar- 
tjies. ,,Sit nou almal mooi stil, dan 
vertel ek wat dit beteken.” 


Ouma kyk in Betsie se swart ogies 
en sy merk dat die vraag in Herman 
se bloues herhaal word. 

,Toe Pappa-hulle julle gedoop het, 
het die Heer `n ooreenkoms met 
hulle gemaak. Die Here het julle as 
sy kinders aangeneem en julle ouers 
het weer beloof om julle mooi alles 
van Jesus te leer en hoe om 'n 
soet en gehoorsame kind te wees. 
Julle is nou dooplidmate van die 
kerk van die Heer.” 

, Willie is haastig om sy versie op 
te sê, Ouma.” Fanie se tande glim 
wit as hy na Willie kyk wat ewe pleg- 
tig met verlede jaar se teks-boekie 
styf in sy handjies vasgeklem sit. 

Willie se blou ogies kyk ernstig in 
Ouma s'n en sy ligte kuifie staan be- 
hoorlik regop so angstig is hy. Hy 
gaan staan styf teen Ouma se knie. 

“Ek is 'n kindjie klein, Die Here 
maak my hartjie rein...” Hy kyk na 
Fanie wat so ongemerk help en Willie 
eindig die gebedjie met byna geen 
haakplekkie nie. 

,Dis baie mooi,” sê almal en Ouma 
Elizabeth kry 'n knop in die keel. As 
ons almal maar so kinderlik kon bid! 


Betsie se versie is ,Open julle mond' 
en sy ken dit glad. 

Toe Fanie aan Ouma voorlê wat hy 
moet ken, kyk die jonger kinders hom 
met openlike bewondering en eerbied 
aan. Hy lees ook vlot uit die Bybel, 
van Simson. 


Ouma moet asseblief vir ons een- 
dag weer van Simon vertel, né, Ouma?” 
Herman glimlag bly toe Ouma ,ja' 
knik. 

Nou gesels die klompie lekker en 
hulle vra vir Ouma baie vragies. 

,Die Bybel is die Boek wat die 
meeste van al die boeke op aarde 
gelees word,” sê Ouma. ,Dit bly altyd 
nuut. Al lees jy dieselfde hoofstuk 
keer op keer, verwonder `n mens jou 
maar altyd weer omdat die boodskap 
daarin nuut bly. Die Psalm- en Ge- 
sange-versies wat julle nou leer sal 
julle hele lewe lank vir julle 'n sterkte 
en troos in dae van ongeluk of siektes, 
wees. 'n Mens onthou hulle altyd.” 

,Kan ons vanaand my versie sing, 
Ouma?” Betsie se donker ogies kyk 
dringend na Ouma. 

,Ja, Poppie, die versie wat jy ge- 
leer het, sal altyd vir ons vertel dat 
jy net altyd vir die Heer moet vra 
as jy iets nodig het. Hy nooi ons om 
na Hom te kom met ons behoeftes. 
Julle mag elkeen `n versie opgee om 
te sing.” 

Ouma se stem is nog mooi en sui- 
wer, maar dit is Herman se stem wat 
nootvas en suiwer, sterk daal en styg. 
Sy versie is: ,Leer my, Heer, u regte 
weë, wys die regte pad my aan.” 


— M. Basson. 


SONDAG 4 MAART. 
SIEKTE EN HERSTEL VAN HISKIA. 


2 Kon. 20. 


Liewe maats, verlede week (Sondag 
25 Februarie) het ons van Hiskia ge- 
lees en ook gehoor van die profeet 
Jesaja wat in Hiskia se tyd geleef 
het. Ons het ook gelees hoe die koning 
van Assirië vir Hiskia gedreig het, 
maar eintlik nie vir Hiskia nie, maar 
wel vir die Here. En toe het die Here 
sy engel gestuur en dié het honderd 
vyf en tagtigduisend Assiriërs ver- 
slaan sodat Juda en Jerusalem gered 
is deur die hand van die Here. 

Hiskia was `n baie vrome koning. 
Dit beteken dat Hiskia godvresend 
was en in die weë van die Here ge- 
wandel het. Jesaja was in daardie tyd 
die profeet van die Here. Hy was een 
van die grootste profete en as ons sê 
,Eroot” dan bedoel ons eintlik ,,be- 
roemd” omdat hy so baie keer voor- 
spel het van die koms van Jesus ons 
Verlosser. 

Skielik het koning Hiskia eendag 
baie siek geword. Hy het `n sweer 
aan sy liggaam gekry wat vinnig erger 
geword het, S6 erg het dit geword 


dat Hiskia op die rand van die dood 
gekom het. Die Here stuur die profeet 
Jesaja na Hiskia. Jesaja bring `n droe- 
wige voorspelling vir Hiskia. Hiskia 
sal nie herstel nie en hy moet so lank 
al sy sake in orde bring. Dit is `n ver- 
pletterende tyding vir Hiskia. Hy is 
nog jonk en wou nog so baie vir sy 
volk doen. 

Hiskia draai sy gesig na die muur 
en ween. Dan doen hy die regte ding. 
Hy bid tot die Here. Jesaja was 
nog nie eens uit die paleis uit 
nie, toe stuur die Here hom terug 
na Hiskia. Hy moet vir Hiskia 
gaan sê dat die Here sy gebed ver- 
hoor het en dat hy nog vyftien jaar 
sal lewe. En nog meer, die Here sal 
hom binne drie dae so gesond maak 
dat hy kerk toe sal kan gaan. Ook sal 
die Here Juda en Jerusalem red uit 
die hand van die Assiriërs. Jesaja 
laat `n vyekoek op die sweer plaas en 
dadelik word Hiskia gesond. 

As verdere teken vir Hiskia, laat 
die Here ook die skaduwee van die 
sonnewyser `n ent agteruitgaan. Dit 
beteken dat die Here die dag langer 
gemaak het met omtrent veertig minu- 
te! Dit laat ons dink aan die tyd van 
Josua toe die Here ook die dag langer 
gemaak het. 

Die Here laat dus twee wonder- 
werke deur Jesaja doen. Die Here 
doen dit om vir Hiskia en Juda te 
wys dat Hy God is en dat hulle niks 
hoef te vrees nie. En dit wys vir ons 
ook dat die Here ons gebede sal ver- 
hoor as ons ernstig en opreg en met 
'n gelowige hart bid. 


Vrae: 

Wie was die groot profeet in die tyd 
van koning Hiskia. 

Wat het met Hiskia gebeur? 

Hoe het hy weer gesond geword? 

Watter teken het die Here vir Hiskia 
gegee? 

Hoekom het die Here die wonders 
met Hiskia laat gebeur? 


SONDAG 11 MAART. 
DIE BELYDENIS VAN PETRUS. 


Matt. 16:13-23. 


VERHEERLIKING OP DIE BERG. 
Matt. 17:1-1a. 

Een van die dae (6-8 April 1973) 
herdenk ons weer die lyding, kruisi- 
ging en opstanding van Jesus. Goeie 
Vrydag en Paasmaandag is twee van 
die wonderlikste feesdae van ons kerk 

[] Blaai om 

DIE KINDERS SE 


] Van vorige bladsy 


Jesus weet dat die tyd van sy lyding 
op aarde vinnig nader kom, maar daar 
is nog drie dinge wat sy dissipels 
mo6ëét leer voordat Jesus gekruisig 
word. 

Eerstens moet die dissipels weet en 
glo dat Jesus die verwagte Messias is 
van wie die profete so baie voorspel 
het. ,,Messias” beteken ,,Gesalfde” en 
het dieselfde betekenis as Christus. 


Tweedens moet die dissipels nog 
besef dat Jesus se weg op aarde `n 
pad van lyding en kruisiging is. 

Laastens wil Jesus vir sy dissipels 
leer dat Hy gekom het om 'n nuwe 
gemeente op aarde te stig, 'n gemeen- 
te van liefde tot God en liefde tot jou 
naaste. 

Jesus vra dus nou aan sy dissipels: 
Wie, sê die mense is Ek?” Dadelik 
antwoord hulle dat party mense dink 
dat Jesus `n groot profeet is soos Jere- 
mia, ander weer dat Hy Elia is, nog 
ander dat Hy Johannes die Doper is. 
Dan vra Jesus vir sy dissipels self: 
Maar julle, wie sê julle, is Ek?” 
Petrus antwoord dadelik: ,U is die 
Christus, die Seun van die lewende 
God.” Jesus is bly dat Petrus uiteinde- 
lik begryp het dat Hy die Messias is 
en daarom antwoord Hy vir Petrus: 
Salig is jy, Simon seun van Jona (Bar 
beteken ,,seun van”) want vlees en 
bloed het dit nie aan jou geopenbaar 
nie, maar my Vader wat in die hemele 
is. En Ek sê vir jou: Jy is Petrus en 
op hierdie rots (Petrus of Petra be- 
teken ,,rots”) sal Ek my gemeente 
bou, en die poorte van die doderyk 
sal dit nie oorweldig nie.” 

Twee van die dinge wat Jesus aan 
Sy dissipels wil leer, begin hulle dus 
nou verstaan en dit is eerstens dat 
Jesus die Messias is, die Christus wat 
sou kom om ons van die Satan te red, 
en tweedens dat Jesus 'n nuwe ge- 
meente op aarde saan stig. Dit sou 
'n ander soort kerk wees as die kerk 
van die Fariseërs. Nog net één dings 
moet die dissipels besef en begryp en 
dit is dat Jesus éérs moes ly en dan 
gekruisig word en dan sou opstaan. 


Petrus is dus die eerste dissipel wat 
vir Jesus herken en erken as die Ver- 
losser en Saligmaker. 


Vrae: 


Watter drie dinge wou Jesus nog vir 
sy dissipels leer voordat Hy gekrui- 
sig word? 

Watter dissipel het gesê hy weet wie 
Jesus werklik is? 

Wat het die dissipel werklik gesê? 
(Lees vers 16 voor van Mattheus 
16). 


HERVORMER 


Wat het Jesus toe geantwoord? (Wie 
kan verse 17, 18, 19 en 20 voor- 
lees?) 

Wat beteken die naam: Simon Bar- 
Jona? 


DIE VERHEERLIKING OP DIE 
BERG. 

'n Paar dae na die belydenis van 
Petrus, het Jesus vir Petrus, Jakobus 
en Johannes saamgeneem na die top 
van `n hoë berg. Jesus het daar in die 
stilte en eensaamheid gaan bid. Je- 
sus wou seker vir Petrus gaan wys dat 
hy reg gepraat het toe hy gesê het 
,Jesus is die Seun van God”. 

Terwyl Jesus besig was om te bid, 
het Hy van gedaante verander. Jesus 
se gesig het skielik blink geword soos 
die son en sy klere het wit geword 
soos lig. Saam met Jesus is daar nou 
nog twee mense, Moses en Elia. God 
het hulle gestuur, al was hulle lankal 
dood en begrawe. Hulle het met Jesus 
kom praat. Die dissipels herken dade- 
lik vir Moses en Elia en Petrus wil 
sommer hutte vir almal bou. Toe Pe- 
trus nog besig is om te praat, het 'n 
helder wolk almal oordek en God het 
uit die wolk gepraat en gesê: ,,Dit is 
my geliefde Seun in wie Ek `n welbe- 
hae het. Luister na Hom.” Petrus het 
dit ook gehoor en sekerlik terugge- 
dink aan 'n week gelede toe Jesus aan 
sy dissipels gevra het of hulle weet 
wie Hy is. Toe het Petrus gesê dat 
Jesus die Seun van die lewende God 
is. Nou het hy geweet dat hy reg 
gepraat het: Jesus fs die Seun van 
God wat na die wêreld gestuur is, 
soos die ou profete lankal voorspel 
het. 

Soos Moses die volk van Israel na 
Kanai#n, die beloofde land gelei het, 
so lei Jesus ons na ons beloofde land, 
naamlik die hemel. En soos Elia op- 
gevaar het na die hemel, so sou Jesus 
ook na sy opstanding, opvaar na die 
hemel. 

Vrae: 
Watter dissipels het Jesus met Hom 
saamgeneem na 'n hoë berg? 
Wie het op die berg saam met Jesus 
verskyn? 
Wat het God uit die helder wolk gesê? 
Wie het die volk Israel uit Egipte na 

Kanain gelei? 

Watter profeet het net soos Jesus, 
lewendig na die hemel opgevaar? 


SONDAG 18 MAART. 
DIE JODE HOU RAAD. 
Matt. 26:1-5. 
DIE MAALTYD IN BETANIË. 
Matt. 26:6-13. 
Die Jode hou raad: 
Die Fariseërs en owerpriesters het 
glad nie van Jesus gehou nie. Jesus 
het vir hulle gesê hulle is skynheilig, 

hoogmoedig en oneerlik. Hulle staan 
en bid op die hoeke van die strate 
en dra mooi klere, net om deur die 
mense gesien te word. As hulle geld 
in die kollektesakkie gooi, dan doen 
hulle dit sodat almal kan sien hoe 
ryk hulle is. Hulle het ook die woorde 
van die Bybel verdraai sodat dit hulle 
gepas het. Op `n keer het Jesus vir 
hulle gesê hulle is kinders van slange, 
met ander woorde kinders van die 
duiwel. (Wie kan Mattheus 23:1-85 in 
die klas voorlees. Hierin sal julle sien 
wat Jesus alles vir die Fariseërs gesê 
het). 

Die Fariseërs was ook woedend vir 
Jesus, omdat die arm mense en siekes 
en ongelukkiges almal na Jesus ge- 
gaan het om te luister na sy woorde. 
Daarom het die Fariseërs en die ower- 
priesters bymekaar gekom en saam 
raad gehou oor hoe hulle vir Jesus 
kan doodmaak. Hulle het besluit om 
vir Jesus stilletjies te vang, sonder 
dat die mense agterkom, en dan vir 
Jesus dood te maak. Hulle soek nou 
net na iemand wat Jesus kan ver- 
raai en Hom in hulle hande oorlewer. 


Vrae: 
Hoekom wou die Fariseërs vir Jesus 
doodmaak? 
Hoe wou hulle Jesus vang? 
Was die Fariseërs goeie mense? 
Hoekom was hulle slegte mense? 


DIE MAALTYD IN BETHANIE. 


Laat Juffrou of Meneer vir julle 
Mattheus 26:6-13 voorlees en dan be- 
andwoord julle die volgende vragies. 
Waar is die maaltyd gehou? 

By wie is die maaltyd gehou? 
Wat het die vrou gedoen? 

Wie van julle weet wat die vrou se 
naam was? (Lees Johannes 12). 
Wat wou die dissipels liewer met die 

salf gedoen het? 
Hoekom het die vrou dit gedoen? 

(Lees vers 19). 

Liewe maats, onthou die albums wat 
julle moet maak. Knip hierdie lessies 
en vragies uit as julle klaar is met 
elke Sondag se kategese en plak dit in 
'n album. Beantwoord die vragies in 
julle album en hou so aan tot die 
einde van die jaar. Aan die einde van 
die jaar gaan ons pragtige pryse gee 
vir die mooiste albums. 


SONDAG 25 MAART. 
GETSEMANE. 
Mattheus 26:86—56. 


Getsémané is 'n pragtige park of 
tuin aan die westekant van Jerusalem 
aan die voet van die Olyfberg. Jesus 
en sy dissipels is soontoe op pad, net 
nadat hulle die pasga geëet en Jesus 

[] Na volgende bladsy 


die heilige nagmaal ingestel het. Skie- 
lik sê Jesus weer iets baie ontstellend. 
,Julle sal almal in hierdie nag aan- 
stoot neem aan My.” Dit volg nadat 
Jesus aan die nagmaalstafel gesê het: 
,Een van julle sal my verraaai.” Die 
dissipels weet nog nie presies wat aan 
die gang is nie, want Judas het net- 
nou maar die bovertrek waar hulle 
geëet het, verlaat, nadat Jesus gesê 
het Judas is die een wat Hom gaan 
verraai. En nou sê Jesus die ander 
dissipels gaan Hom ook verlaat. 

Petrus voel hy moet iets sê en hy 
doen dit ook: ,Al sou almal ook aan- 
stoot aan U neem, ek sal nooit aan- 
stoot neem nie.” Mooi so, dapper 
Petrus! Almal sal vlug, maar sekerlik 
nie jy nie! Maar Jesus draai Hom om 
na Petrus en sê: ,,Voorwaar Ek sê vir 
jou, in hierdie nag, voordat die haan 
gekraai het, sal jy My drie maal ver- 
loën.” Dit beteken Petrus sal drie keer 
sê hy ken vir Jesus nie. Petrus kan 
sy ore nie glo nie. Nog nou die dag 
het Jesus dan vir hom gesê hy is 
salig en Jesus gaan sy nuwe gemeente 
op aarde op hém bou. En nou sê 
Jesus vir hom hy wat Petrus is gaan 
nie net vlug nie, maar gaan ook drie 
maal ontken dat hy Jesus ken. Petrus 
voel aan sy sy. Gelukkig het hy nog 
sy swaard. Hy sal Jesus wys dat hy nie 
sal vlug nie. Arme Petrus, jy weet 
nog nie wat alles gedurende dié nag 
gaan gebeur nie. 

Judas is op pad na die owerpries- 
ters om vir hulle te gaan sê waar 
Jesus heen gaan. Hy weet Jesus gaan 
na die tuin van Getsémané. Dit is 'n 
stil plek en niemand sal weet as hulle 
daar vir Jesus vang nie. En mêre- 
oggend sal hy dertig silwerlinge ryker 
wees. Judas verraai die Seun van God, 
nee, hy verkoop Jesus vir dertig sil 
werlinge! Wat 'n gemene, lafhartige 
daad om iemand te verraai. 

Jesus en sy dissipels stap deur die 
spruit Kedron en gaan die tuin binne. 
Die dissipels is almal vaak en moeg. 
Hulle gaan lê sommer op die sagte 
grond en blare onder die olyfbome. 
Jesus roep Petrus, Johannes en Jako- 
bus om saam met Hom te gaan, sover 
as `n mens omtrent met `n klip kan 
gooi. Dan sak Jesus op sy knieë en 
begin bid. Hy vra dat sy Vader, die 
Here, Hom tog nie die beker moet 
laat drink nie. Dit beteken dat as dit 
moontlik is, die kruis tog by Hom 
moet verbygaan. Maar dan voeg Jesus 
by: ,Nogtans nie soos Ek wil mie, 
maar soos U wil.” Jesus staan op en 
kyk rond. Waar is die dapper Petrus 
met sy swaard? Hy lê en slaap. Hy sê 
vir Petrus: ,So was jy dan nie in 
staat om een uur saam met My te 
waak nie!” Dan gaan Jesus weer bid 
en daarna nog `n derde keer. Dan 
roep Jesus sy dissipels dat hulle wak- 
ker moet word, want ,kyk, hy is naby 
wat My verraai.” 


Dan hoor die dissipels ook stemme 
en voetstappe naderkom en hulle sien 
die lig van lanterns wat tussen die 
groot olyfbome deur na hulle toe kom. 
Dit is Judas en 'n klomp volgelinge 
en Judas soen vir Jesus en die volge- 
linge gryp Hom vas. Petrus storm 
nader met sy swaard en kap die oor 
af van een van die volgelinge en dan 
begewe sy moed hom. Saam met die 
ander dissipels vlug die dapper Pe- 
trus tussen die bosse in, terwyl die 
klomp mense vir Jesus vang en saam 
met hulle vat. 


Vrae: 
Waar lê die tuin van Getsémané? 
Watter soort bome groei daar? 
Wat het Jesus vir Petrus gesê? 
Wat het Petrus geantwoord? 
Vertel wat verder gebeur het. 








Pasop vir die ken- 
lekens van 


HARDLYWIGHEID 
1 GALAGTIGE HOOFPYN 
2 AANGEPAKTE TONG 
3 ONGEREELDE OPELYF 


Verwaarloosde hardlywigheid, op 
sigself erg genoeg, kan beslis 
gevaarlik word. Dit kan aanleiding 
gee tot baie kwale lateraan 
insluitende Aambeie. 

Vermy alle sterk purgeermiddels. 
Die ingewande is uitgevoer met 'n 
teer vlies wat maklik deur sulke 
purgeermiddels beskadig kan 





word. 
Intestone is n sagte, natuurlike 
lakseermiddel — 'n samestelling 


van vrugte en kruie. 

Dit gee goeie, sagte en gereelde 
opelyf, verwyder slegte asem. Vol- 
wassenes en kinders hou van die 
smaak van Intestone. 





INTESTONE 


Verkrygbaar by alle Apteke of posvry by 
Norwood Coaker, Posbus 89, Ladybrand, 


PNBS1Z0/AR 


WAT ANDER SE 


BESWARE TEEN TRAKTEMENT- 
VERHOGING 


Die sinode van die Hervormde Kerk 
in Nederland gaan `n voorstel tot ver- 
hoging van die predikantstraktement 
oorweeg. Die bedoeling is om die trak- 
temente so te verhoog dat dit ooreen 
kan kom met die verdienste van ,an- 
der akademiese geskooldes”. 

Hierteen het die ongeveer twintig 
predikante in twee ringe in ,,Zeeuws- 
Vlaaderen” hulle uitgespreek. Hulle 
is van mening, dat die kleiner worden- 
de Hervormde gemeentes moeilik veel 
hoër traktemente kan bybring. Ook 
vind hulle dit onjuis om te verhoog 
in `n tyd waar iedereen moet besuinig. 
Die verhoging sou volgens hulle me- 
ning `n onverantwoorde beroep op die 
offervaardigheid van die gemeente- 
lede meebring. Die twintig predikante 
het laat weet dat hulle die werk wat 
hulle doen belangriker ag as die geld. 

— Persbureau Nederlands 
Hervormde Kerk. 


GELD BY GEMEENTELEDE LEEN. 


Die kerkvoogdy (so min of meer 
wat ons `n gemeentelike finansiële 
kommissie noem) van die gemeente 
Delft sit met `n groot gemeentelike 
skuld terwyl die getal lidmate terug- 
loop. Nou het `n klein groepie en- 
toesiastiese lidmate 'n nuwe plan be- 
dink om verligting in die probleem te 
bring. Hulle plan is om by gemeente- 
lede geld te leen teen die gangbare 
rentekoers van 44 persent wat die per- 
sone met 'n gewone spaarbankboekie 
daar ook kan kry. Die rente wat betaal 
word op die gemeentelike lening is 
twee keer soveel naamlik 9 persent. 
Op hierdie wyse kan deur vervroegde 
aflossing die hoë rentelas met 'n paar 
duisend rand per jaar verminder 
word. 

— Persbureau Nederlands 
Hervormde Kerk. 





Hy wat die Bybel nou bestudeer, 
weet dat die wanorde die laaste woord 
nie sal hê nie. 

Die Here God laat alle menslike 
,ken en kan” tot hulle top-prestasies 
kom. Dan sal, hoe bekwaam en vol 
diep insig ook, blyk dat die mens nie 
meester sal kan wees nie. 

Die laaste krampagtige poging sal 
wees die verskyning van die aand- 
figuur van die geskiedenis, dit is die 
antichris. Maar dan daarna sal die 
Here God deur sy ingryping toon, dat 
Hy God is. 

— Hervormd Weekblad. 

OOS-MOOT WY IN 


Dit is met dankbaarbheid dat ons 
kan terugkyk op `n tydperk van meer 
as vier en `n half jaar sedert ons 
aan die einde van Junie 1968 as `n 
selfstandige gemeente van Villieria 
afgestig is. Aanvanklik het ons ons 
eredienste gehou in die saal van die 
Hoërskool Staatspresident C. R. Swart. 
Die behoefte vir `n eie Huis van aan- 
bidding is egter van die begin af 
gevoel, en alle pogings is in die werk 
gestel om hierdie ideaal te verwesen- 
lik. Die samewerking van die kant van 
die gemeente was verrassend. Daarom 
was dit moontlik dat ds. F. J. H. Bui- 
tendag die leraar van die gemeente op 
27 November 1971 reeds die hoeksteen 
van die nuwe kerkgebou kon lê. 'n 
Bietjie minder as `n jaar daarna op 
18 November 1972 is ons nuwe doel- 
malige kerkgebou onder blyke van 
groot belangstelling in gebruik ge- 
neem. Nadat mev. M. F. Buitendag 
die deur ontsluit het, het ds. J. J. 
Smit die wydingsrede gehou. Kort 
gelukwensings is by die geleentheid 
deur die volgende instansies oorge- 
bring: Prof. J. P. Oberholzer namens 
die HE. Kommissie van die Algemene 
Kerkvergadering, ds. N. H. Buitenweg 
namens die Ring van Noordelike Pre- 
toria, mnr. A. B. van N. Herbst na- 
mens die Weeshuisbouers, mnr. J. 
van der Walt die argitek, ds. L. F. van 
Niekerk namens die N.G. Kerk, ds. 
J.J. de Jager namens die Geref. Kerk, 
dr. J. C. Otto namens die kiesafdeling 
Koedoespoort, adv. P. H. J. Oosthuizen 
namens die skole en die gemeenskap. 
Op Sondag 19 November het ds. P. J. 
Kruger voorgegaan by die Nagmaals- 
viering en die middag ds. M. J. Naude 
by die Doop- en Dankseggingsdiens. 
Tydens die inwyding is daar 29 nuwe 
lidmate bevestig en 17 kinders ge- 
doop. Die groei in die gemeente is 
bestendig van 460 belydende lidmate 
in 1968 tot 713 belydende lidmate in 
1972. Gedurende 1972 het die gemeen- 
te ook hulle ou pastorie verkoop en 
'n doeltreffende pastorie aangekoop. 
Naas ons dank aan elke lidmaat en 
ampsdraer vir heelhartige samewer- 
king, wil ons langs hierdie weg bo 
alles ons dank bring aan die Goeie 
Gewer vir sy milde seën oor hierdie 
gemeente uitgestort. Ons tree die toe- 
koms in geloof tegemoet in die wete 
dat God wat ons roep, getrou is. Hy 
sal dit ook doen. 

— Ingestuur. 


GEMEENTES 


UIT ALBERTON-WES 


Op 29 Oktober 1972 het die gemeen- 
te Alberton-Wes `n steunpilaar ver- 
loor in die persoon van ouderling Jo- 
hannes Jacobus Baumann, gebore op 
29 September 1903. 





Wyle oudl. Baumann 


Hy was sy lewe lank `n vurige Her- 
vormer en het altyd die Hervormde 
Kerk verdedig as daar `n verskil was. 
Hy het hom altyd beroep op die Her- 
vormde Kerk se geskiedenis. Nieteen- 
staande hy vir 4 jaar en 4 maande 
siek was het hy tog die amp van 
ouderling aanvaar en so siek-siek ge- 
werk maar van 12/10/71 tot sy dood 
op 19/10/72 was hy byna altyd bed- 
lêend — kanker en hartversaking. 


Dit is met verlange en dankbare 
herinnering dat ons langs hierdie weg 
hulde aan hom wil betuig. Sy vasbe- 
radenheid sal altyd vir ons as gesin 
en gemeente `n voorbeeld bly om na 
te streef. 


Ons gun hom die rus na so `n lang 
smartlike lyding. 


Namens sy twee seuns, hulle egge- 
notes en sewe kleinkinders en sy be- 
droefde eggenote, Marie Boumann, 
Paul Krugerstraat 18, South Crest, Al- 
berton. 

VERTREK VAN DS. EN MEV. C. /. 
A. SIMPSON 


Ds. en mev. C. J. A. Simpson van 
Bulawayo het 'n beroep na die Neder- 
duitsch Hervormde Gemeente Durban- 
Suid aanvaar en is op 13 Desember 
1972 daar ontvang. Die bevestiging 
en intreepreek van ds. Simpson het op 
Sondag 17 Desember 1972 plaasgevind. 

Ds. en mev. Simpson het in Septem- 
ber 1968 die beroep na die Bulawayo- 
kombinasie aanvaar en het sedertdien 
die gemeentes Bulawayo, Shabani, 
Gwelo en @ue-@ue bedien. Hulle het 
onder moeilike omstandighede getroue 
en opbouende werk binne hulle ge- 
meentes gelewer terwyl ds. Simpson vir 
twee jaar lank ook konsulentswerk in 
die vakante Salisbury-kombinasie ge- 
doen het. 

Ds. Simpson het die kerk ook in 
breëre verband gedien. Aanvanklik 
was hy skriba van die Ring van Rho- 
desië en die afgelope twee jaar was 
hy die voorsitter van die Ringsverga- 
dering en Ringskommissie. In hierdie 
hoedanighede het hy `n leidende rol 
gespeel in die geskiedkundige veran- 
dering van die naam van die kerk na 
die Rhodesiese Hervormde Kerk. Hier- 
mee het hy `n bydrae gelewer tot die 
proses van inheemswording van die 
kerk in Rhodesië. 

Mev. (ds.) Simpson was die afge- 
lope 3 jaar voorsitster van die Streeks- 
kongres van die Rhodesiese Hervorm- 
de Sustersvereniging (R.H.S.V.) en 
het in hierdie hoedanigheid `n pro- 
minente rol gespeel in die bestendi- 
ging van die werksaamhede van die 
R.H.S.V. in Rhodesië. 

Die Ringskommissie en die Streeks- 
bestuur van die R.H.S.V. het op 22 
November 1972 tydens `n geselligheid 
in Salisbury van ds. en mev. Simpson 
afskeid geneem. By hierdie geleent 
heid het ds. J. P. Naudé namens die 
aanwesiges `n woord van waardering 
tot hulle gerig terwyl mev. (ds.) 
Naudé `n aandenking aan hulle oor- 
handig het. 

Ds. Simpson het onder blyke van 
groot belangstelling sy afskeidspreke 
op 26 November 1972 en op 3 Desem- 
ber 1972 in Bulawayo en Gwelo ge- 
lewer. 

Tydens `n gekombineerde kerkraads- 
vergadering wat op 1 Desember 1972 
te Bulawayo onder voorsitterskap van 
die konsulent, ds. F. J. Boshoff gehou 
is, is prop. J. A. van Biljon van Pre- 
toria beroep, maar hy het dit nie aan- 
vaar nie. 

— Ingestuur. 


] Na volgende bladsy 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3.00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7.00 
ekstra vir die maak van drukkersblok. 





Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 
EER PM 


Amptelike Berigte 


NEDERDUITSCH HERVORMDE 
KERK VAN AFRIKA 


27ste ALGEMENE KERKVER- 
GADERING 25 APRIL 1974 EN 
VOLGENDE DAE 


Aan alle Kerkrade, Ringskommis- 
sies, Diensdoende predikante, Hoogle- 
raars in die Godgeleerdheid, Emeriti 
predikante en -professore, Eervol ont- 
slane predikante, Lede van die Kom- 
missie van die Algemene Kerkverga- 
dering, Die Administrateur, Organe 
van Bystand (verkose en benoemde 
Rade en Kommissies). 

Broeders en Susters — In opvolging 
van `n skrywe gedateer 14 Junie 
1972 word hiermee in terme van Ar- 
tikels 10 en 12 van die Bepalings tot 
die Kerkwet almal opgeroep wat vol- 
gens Artikel 10, reeds genoem, lede is 
van `n Algemene Kerkvergadering van 
die Nederduitsch Hervormde Kerk 
van Afrika tot die sewe en vyftigste 
Algemene Kerkvergadering wat gehou 
word op Woensdag 25 April 1973 om 
10.00 vm. en volgende dae in die 
Dirk van der Hoffsaal, Jacob Maré- 
straat 224, Pretoria. 

U vriendelike aandag word vir die 
volgende gevra vir stiptelike nako- 
ming daarvan: 

1. Lede van die vergaderings: 

Benewens wat in genoemde Artikel 
10 bepaal word, word die volgende 
besluit genoem: 

Die ses-en-vyftigste Algemene Kerk- 
vergadering het besluit: 

,Die Algemene Kerkvergadering 
word saamgestel uit die predikante en 
een afgevaardigde kerkraadslid uit 
elke gemeente” (Notule p. 108). 


2. Geloofsbriewe: 


Aan elke gemeentelike adres is 
geloofsbriewe by `'n oproep geheg 
vir voltooiing volgens voorskrif op 
die geloofsbrief aangebring. Voltooide 
geloofsbriewe moet ondergetekende 
bereik nie later as 1 Maart 1973 nie. 
Alle geloofsbriewe moet voltooi en 
teruggestuur word, ook waar geen 
lid van die kerkraad afgevaardig 
word nie. 

3. Verslae en beskrywingspunte: 

Volgens genoemde skrywe van 14 
Junie 1972 moes alle verslae en be- 
skrywingspunte ondergetekende be- 
reik het nie later as 1 Oktober 1972 
nie en verslae van Werkgroepe nie 
later as 1 November 1972 nie. 

4. Die Agenda: 

Die agenda word aan gemeentelike 
skribas en ander lede van die vergade- 
ring gepos, nie later as 25 Maart 1973 
nie. Skribas moet by ontvangs van die 


[] Blaai om 


DOODSBERIGTE 


IN MEMORIAM 


Dit het die almag:iige God behaag om 
die siele van hierdie ons tans gestor- 
we broeders en susters, tot Hom te 
neem. Huile liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


RUTHVEN: Willem Johannes Marthi- 
nus — Ons hemelse Vader het op 15 
Julie 1972, my dierbare man, na 
'n siekbed van. ses jaar, van ons 
weggeneem. Ook is ons geliefde broer, 
Jacobus de Beer, op 1 Augustus 1972 
deur Hom weggeneem. Die Here het 
gegee, die Here het geneem. Die 
Naam van die Here sy geloof. 

— Bedroefde eggenote, Ella Ruth- 
ven, kinders en kleinkinders, Bosmans- 
rus. 


UIT GEMEENTES 


[7] Van vorige bladsy 
RHODESIE TREUR 


Ons hier op Mangula het 'n groot 
vriendin, steunpilaar en raadgeefster 
verloor deur die dood, naamlik mev. 
Lenie Pretorius. Sy was al die jare 
ons voorsitster, met `n onderbreking 
van 92 jaar, die laaste jaar van haar 
lewe was sy terug in die stoel. 

Al was sy so siek het sy tog weer 
haar self aan ons gegee. Dit is of ons 
susters tot stilstand gekom het, letter- 
lik en figuurlik, daar is net nie koers 
nie, dit is so `'n groot leemte wat 
moeilik gevul kan word. Vir meeste 
van ons was sy `'n maat. Al was sy 
siek het sy ons nog met raad bedien. 
Vir my persoonlik is dit so 'n verlies 
wat moeilik kan beskryf word. Maar 
ek gun haar die rus. 

— Mev. Petra van der Westhuizen. 

Mangula, Rhodesië. 

AMTELIKE BERIGTE 


[7] Van vorige bladsy 


agenda dit onverwyld oorhandig aan 
die afgevaardigde en predikant waar 
van toepassing. 


5. Losies: 


'n Lys van hotelle die naaste aan 
die vergaderplek, met tariewe — vol 
gens die nuutste Publisiteitsvereni- 
gingslys — is aangeheg vir bespre- 
king van losies deur elke gemeente 
self. Die tarieflys is die huidige en 
geen waarborg kan gegee word dat dit 
met die vergadering nog dieselfde sal 
wees nie. Ons vertrou dat die ver 
gadering op Saterdag 5 Mei sal afsluit. 

Op die medewerking van elkeen 
word gesteun om aan bogenoemde te 
voldoen sodat alles ordelik gereël 
kan word. 


Met broederlike groete, 
P. M. SMITH, Skriba. 


BEROEPE PREDIKANTE 


AANGENEEM: 


Prop. D. J. Miller na Swellendam. 

Prop. S. Schutte na Belfast/Dull- 
stroom. 

Prop. L. J. $. Steenkamp na Ogies. 

Prop. J. A. van Biljon na Primrose 
Oos. 


BEDANK: 


Ds. D. J. C. van Wyk van Verwoerd- 
burg na Nigel. 

Ds. W. J. Steyn van Edenvale na 
Pollakpark-Springs. 

Ds. P. J. de Beer van Eikenhof na 
Bloemhof/Makwassie. 

Ds. G. J. van Staden van Vliegepoort 
na Ebenhaezer. 

Prop. $S. Schutte na Dordrecht/@ueens- 
town. 

Prop. D. J. Miller na Primrose-Oos, 
St. Helena/Odendaalsrust, Orkney 
en Koedoesrand. 

Ds. A. M. Swanepoel van Lichtenburg- 
Oos na Boksburg. 

Ds. D. F. Erasmus (jr.) van Heilbron 
na Zwartruggens. 

Ds. J. H. Viljoen van Carletonville na 
Nigel. 

Prop. J. A. van Biljon na Witbank- 
Suid, Pollakpark-Springs, Bulawayo, 
Waterval Boven, Breyten/Carolina/ 
Chrissiesmeer en St. Helena/Oden- 
daalsrust. 

Dr. H. G. van der Westhuizen van 
Sannieshof na Wonderboompoort. 
Prop. L. J. $. Steenkamp na Vryheid, 

Evander, Middelburg. 


be ES 


AMPIE, DIE NATUURKIND deur 
Jochem van Bruggen. Uitgegee deur 
Perskor, Johannesburg. Prys R2.50. 


'n Bespreking van hierdie uitstaande 
literêre werk van Jochem van Brug- 
gen, waardeur hy `n ereplek onder 
Afrikaanse skrywers verkry het, is se- 
ker nie nodig nie. Sy karaktertekening 
is meesterlik, sy uitbeelding van toe- 
stande is raak, sy verteltrant is so 
onderhoudend dat `n mens net moet 
aanhou lees. 


Met een woord: Ampie die natuur- 
kind is `n meesterwerk. As u dit nog 
nie besit nie, skaf dit onverwyld aan. 

— Joh. Dreyer. 


ENTHANASIE, uitgegee deur Boe- 
kencentrum, `'s Gravenhage. Prys Ra. 


Hierdie werkie is die ,,pastorale 
handreiking” wat deur die sinode van 
die Nederlandse Hervormde Kerk op 
22 Februarie 1972 aanvaar is en aan 
die kerkrade besorg sal word. Dit wil 
`n bydrae lewer in die diskussie oor 
die vraagstuk van die enthanasie dit 
wil sê die genadedood, die beëindiging 
van die lewe om uit smart en lyding 
te verlos. 


In hierdie rapport, waarvan lang 
en deeglik deur `'n kommissie van 
bekwame manne gewerk is, word pas- 
siewe ethanasie aanvaar, dit wil sê dat 
in bepaalde ,,hopelose” gevalle nie 
meer getrag moet word om die lewe 
te verleng nie, en dat bepaalde hande- 
linge nagelaat mas en moet word. 
Daarteenoor is aktiewe ethanasie vir 
verdere diskussie en bestudering ge- 
stel, dit wil sê of dit geoorloof is om 
handelinge te verrig waardeur die 
lyding van die pasiënt opgehef word 
en die dood intree. 

Vir medici en verpleegsters en an- 
der wat met hierdie swaar en inge- 
wikkelde etiese probleem te doen kry, 
is hierdie ,,pastorale handeling” `n 
welkome hulpmiddel. 

— Joh. Dreyer. 


GELOVEN VANDAAG deur dr. E. 
Flesserman — v. Leer. Uitgegee deur 
Callenbach, Nykerk. Prys f15.90. 

Temidde van al die verwarring in 
die teologiese denke van ons tyd word 
die verskyning van hierdie werk ver- 
welkom. Dit is Bybels sterk. `n Boek 
ryk aan prikkelende gedagtes, in kort, 
verstaanbare sinne, sonder die mo- 
derne Nederlandse neiging om vreem- 
de, met name Engelse, woorde te ge- 
bruik. 

EEEO! 


Die grondgedagtes van hierdie mooi 
werk is die verbond van God met die 
mens. Sy sien 'n verskil tussen pre- 
destinasie en uitverkiesing en lê `n 
nou verband tussen die twee, asook 
tussen uitverkiesing en verbond. 

Al kan ons nie alles met haar in- 
stem nie, tog beveel ons haar werk 
sterk aan. Hier en daar bevraagteken 
sy iets byvoorbeeld in verband met 
mededelings oor Jesus, maar dan stel 
ons weer vraagtekens by haar stand- 
punt. 

Hierdie ,,gelowige” boek moet nie 
ontbreek op die studeertafels van teo- 
loë nie. 

— Joh. Dreyer. 


DIE DAPPER LAFAARD deur D. F. 
du Plessis. Perskor Uitgewery, Johan- 
nesburg. Prys 2.95. 

Die skrywer moet inderdaad geluk 
gewens word met die geslaagde ma- 
nier waarop hy die Dybelse verhaal 
oor Gideon ,,bewerk” het. Hy skrywe 
onderhoudend, met 'n vlot styl en gee 
'n mooi uitbeelding byvourbeeld van 
die wapendraer van Gideon. 

Ons lesers sal hiervan geniet. Dit 
word sterk aanbeveel. 

— EH.D. 


JASSIE, prys R115. DIE SEE- 
KOEIE, prys R1.20, albei deur Elsie 
du Toit. Perskor-uitgewery, Johannes- 
burg. 

Albei hierdie mooi boekies vir die 
ou kleintjies is geredigeer deur Etron 
Liebenberg. Die sprekende omslae en 
illustrasies is deur Annette Stork. Die 
kleintjies sal die twee boekies met 
prente en byskrifte geniet. 

— EHD. 


Die ontkerstening gaan voort in Ne- 
derland. Veral in stedelike gemeentes 
Is die getal lidmate in die dalende 
lyn. Dit bring mee, dat daar sulke 
gemeentes is, wat hulle predikante 
se traktemente nie meer kan bybring 
nie, en dat daar veral in die sentrale 
stadsgedeeltes kerkgeboue feitlik wit 
olifante geword het, want in die groot 
ou katedrale is daar `n handjievol 
kerkgangers met die eredienste. 

Sulke gemeentes is byvoorbeeld Ut- 
recht en Rotterdam. In Utrecht is die 
Geerteskerk al enige jare gelede ver- 
koop. Rotterdam is nou aan die beurt. 
Reeds is die mooi Koninginnekerkge- 
hou al verkoop en nou is die Welhel- 
minakerkgebou aan die beurt. Die ge- 
tal predikante sal van veertien op on- 
geveer die helfte teruggebring moet 
word. 

— Persbureau Nederlands 
Hervormde Kerk. 





AANDAG ALLE VERGROTINGS 


PROSTAATKLIERLYERS in 


'n Nuwe geneesmiddel vir die LEWENSKLEUR 
prostaatklier. Verligting. vinnig en . 
langdurend. Ook vir alle nier- van u eie 
kwale. Slegs R3.00 k.m.b. Geen 
& b.a. bestellings. 


KIEKIE OF NEGATIEF 





TJEK MET KOMMISSIE. 


Regstreeks van: 
Mev. R. MULLER, W. E. CAREY 
Krugerspos, APTEKER 


Lydenburg. Dankie Posbus 177 — Krugersdorp 





Beroemde ver- AVBOB 
maaklikheid- oy n landwyd 
ster kry nuwe EA, 

lewenskrag 


AVBOB is vandag 'n huishoudelike naam 
in Suid-Afrika. Deur ons omvattende 
diens en uitgebreide reeks begrafnisware 


Harry Shakespear se glimlag- 
gende gesig is bekend aan 
duisende vakansiegangers in 
Durban. 

Elke aand van die week tree 
hierdie opgeruimde 60-jarige 
voor groot gehore op 

Talle bewonderaars het hom al 
gevra hoe hy dit regkry om altyd 
so jonk en vol lewenslus voor te 
kom.,,Ek vertel almal dis Salusa 
45”, sê Harry 

“Ek neem Salusa 45-tablette 
reeds ses maande lank. En die 
resultaat is wonderlik. Ek voel 
weer soos jare gelede!” 


LEWENSLUS VIR DIE MIDDELJARE 












METABOLIG ACTIYATOR 






NEW VIGOUR FOR THE MATURE YEARS 






Verkrygbaar by alle apteke. 
30 tablette R2.35. 90 tablette R5.95 
M23/a 





is ons in staat om voortdurend die hoë 
standaard te handhaaf wat ons deur die 
jare opgebou het. 

In alle fasette van die begrafniswese is 
ons deeglik toegerus om op 'n bevredi- 
gende wyse in u spesifieke behoeftes te 
voorsien. 

Ons beskik oor 'n wye verskeidenheid 
begrafnisware wat getuig van die kwaliteit 
en waardigheid wat oral in Suid-Afrika 
met AVBOB geassosieer word. 


OOR DIE AFGELOPE VYFTIG JAAR 
HET AVBOB DIE GROOTSTE 
LEWERANSIER GEWORD VAN: 


* Gedenkstene 
* Kranse 
* Kiste 


AVBOB IS OOK DIE VOORLOPER 
OP DIE GEBIED VAN: 


* Begrafnisse 
* Verassings 


Te alle tye verseker AVBOB doeltref- 
fende organisasie en diens deur opgeleide 
deskundiges. Die naam AVBOB is u 
waarborg. 


die RE EE iS &5, 

ZA meme 


Ons is `n gesin 
van spaarders. 
Ons spaar 
by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 






Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 
en bewys dat Boet en Sus verstandig 
grootgemaak word. 


VOLKSKAS E2 


APE 


— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR! PRETORIA 





PYPORRELS: 


Gebou in Suid-Afrika wat u kerk eer aandoen. 


LUIKLOKKE: 


Van die beroemde fabriek, Petit en Fritsen, Holland. 


UURWERKE: 


Vir Kerktorings, Stadsale, Skole, ens. 


LUIDSPREKERSTELSELS: 
Gehoortoestelle vir hardhorendes, kerkmeubels, en 
aanverwante dienste. 





N. H. KERK, BRONKHORSTSPRUIT 


SUID-AFRIKAANSE ORRELBOUERS (EDMS.) BPK. 


POSBUS 200 PRETORIASTRAAT 157 SILVERTON 
TELEGRAMME: ,DIAPASON"” TELEFOON: 76-4844/5/6 - 76-4305 
KAAPSTAD BLOEMFONTEIN DURBAN POTCHEFSTROOM JOHANNESBURG 
77-8687 7-4969 7-9895 7881 48-3906 

